
INTROITUS. 


— «agsq^ggg^eaBfc— 

Profecto  difficillimum  est  medicinae  studioso,  qui 
gradum  doctoralem  consequi  velit , dissertationis  ar- 
gumentum invenire  , quod  ejus  humeri  sustinere  va- 
leant. Argumentum  ex  praxi  cum  viribus  meis  non 
respondere  judicarem  , redii  ad  anatomiae  et  physi- 
ologiae studia  , in  quibus  novi  quid  praestare  cum 
res  esset  multis  difficultatibus  impedita , inprimis 
mihi  arridebat  argumentum  ex  historia  harum  dis- 
ciplinarum desumtum.  De  quo  consilio  mecum 
reputans , ecce ! audio  orationem  viri  clarissimi 
Jani  van  der  Hoeven  de  aucta  et  emendata 
Zoologia  post  Linnaei  tempora , in  qua  cum  de 
aliis  diserte  exponit , tum  Leeuwenhoeckii  merita 
in  anatomiam  microscopicam  ita  refert : » Quae 

» viderat  Leeuwenhoeckius  , vir  incomparabilis  in- 
» dustriae , magnam  partem  in  oblivionem  abiere 
» aut  dubia  posteris  visa  sunt.  Scilicet  illo  ex- 

» stincto  vix  ullus  supererat , qui  ea  , quae  vide- 
» rat  Leeuwenhoeckius  , videre  potuit , supere- 
» rant , qui  curarent  videre , perpauci.  Ilis  au- 
» tem  , quae  nunc  sunt , microscopiis  dici  vix  po- 
» test  quam  multa  debeamus.  Accidit  tamen  non- 
» numquam  ut  nova  aequales  nostri  proferre  se 
» existiment , quae  ex  pulvere  productis  viri  ocu- 
» latissimi  scriptis , non  sine  aliquo  admirationis 
» sensu  jam  Leeuwenhoeckio  cognita  fuisse  depre- 
» hendamus”  (1).  Qua  gravissima  auctoritate  per- 


(1)  Orationis  , quam  habuit  Y.  Cl.,  quum  magistratum  aca- 
demicum  deponeret,  pag.  24  , 25.  Cf.  praeterea  adnotatio. 

inotus  LEEUWENHOECKII  opera  legere  in  animum 
induxi  et  quo  magis  observationum  ambitum  intel- 
] i gere  coepi , eo  magis  dignus  mihi  visus  est , de 
cujus  meritis  accuratius  exponerem , quam  hucus- 
que factum  esset.  Scribam  igitur  de  Leeuwen- 
HOECKIO  ej usque  in  anatomiam  microscopicam  me- 
ritis. Quum  autem  Leeuwenhoeckius  plures  obser- 
vationes fecerit,  quam  ut  hujus  opusculi  ambitus 
sinat  eas  omnes  persequi , prae  ceteris  elegimus 
observationes  de  Sanguine  , Yasis  , Circulatione  , Os- 
sibus et  Dentibus  , ita  rem  nostram  gesturi , ut , prae- 
missa historia  vitae  et  microscopiorum  descriptione  , 
colligamus,  quae  hic  illic  per  Epistolas  dispersa  ja- 
ceant eaque  in  systema  quoddam  redigamus;  deinde 
Leeuwenhoeckii  inventa  cum  recentiorum  obser- 
vationibus comparemus  videamusque , quis  Leeu- 
wenhoeckio  honos  sit  tribuendus.  Si  cui  forte  mo- 
lestum est , nos  de  Leeuwenhoeckii  meritis  non  ab- 
solvere , huic  respondemus , amicissimum  nostrum 
Franciscum  LE  Sueur  Fleck  alteram  partem  de 
Musculis  & Lente  crystallina  dissertationis  argumen- 
tum sumsisse  neque  defuturum  qui  reliquis  observa- 
tionibus digerendis  explicandisque  operam  daturus  sit. 

Et  jam  ad  argumentum  aggrederer  nisi  prius  gra- 
ti animi  sensum  explicare  , hujus  loci  opportunitas 
juberet.  Qua  re  imprimis  gratias  ago  viris  Cla- 
rissimis J.  YAN  DER  HOEVEN  , SaNDIFORT  , UYLEN- 
BROEK  et  viro  doctissimo  van  Raathoven  , qui  quan- 
topere me  consiliis  eruditionisque  adminiculis  sug- 
gerendis , in  hoc  opusculo  conscribendo  adjuverint 
verbis  enunciare  non  possum.  Id  potius  summis 
viribus  enitar  ut  bis  viris  celeberrimis  ut  et  reliquis 
praeceptoribus , qui  in  Academia  Leidensi  studia  mea 
rexerunt  , dignum  discipulum  me  praestem. 


DE  VITA  LEEEWEM10KCKII 


Antonius  Leeuwenhoeckius  (1)  natus  est  Delphis 
Batavorum,  die  24  Octobris  1632,  ex  honestis  pa- 
rentibus maternoque  genere  cognatus  erat  gentibus 
nobilibus  Hoogenhoeckiorum  , Bleiswykiorum  & 
SwALMIORUM  (2).  Nomen  patris  , praematura  mor- 
te erepti , erat  Philippus  Leeuwenhoeckius  , ma- 
ter dicebatur  Margaretha  Bel  van  den  Bergh. 
Erudiendus  tradebatur  scholae  quae  erat  War- 
mondae  ; inde  profectus  est  ad  patruum  qui  habi- 
tabat in  pago  Benthuizen , cui  ab  actis  erat  et  pro- 
curator , ut  ibi  prima  fundamenta  studiorum  juridi- 
corum poneret.  Jure  mihi  dubitare  videor  an  aca- 
demicae  institutioni  destinatus  fuerit , cum  ipse  fa- 
teatur se  linguam  latinam  non  calluisse  idemque  de 
eo  testetur  MoLYNEUX  (3).  Quum  aliquod  tempus 
ibi  degisset , mater  eum  tradidit  mercatori  primario 


(1)  In  aliquot  Epistolis  ineditis,  quas  ad  Constantinum 
& Christianum  Hugenios  dedit  quaeque  manuscriptae  in 
Bibliotheca  academiae  Lugduno-Batavae  asservantur , no- 
men suum  scribit;  Antoni  Leeuwenhueck',  cujus  sub- 
scriptionis effigiem  delineandam  curavimus.  Cf.  Tab.  I. 

(2)  Cff.  Beschrijving  der  stad  Delft.  Fol.  1729  pag. 
765.  Isaac  van  Haastert.  Anth.  van  Leeuwenhoek  veree- 
rend  herdacht , 1823  , pag.  10  seqq.  et  Epist.  Phys.  36 , 40. 

(3)  Epist.  28  & Birch  the  History  of  tbe  Boyal  So~ 
ciety  of  London  , 1757,  Yol.  IY.  pag.  366 


Amstelaedamensi  , ut  pannorum  mercaturam  addis- 
ceret , ubi  , non  amplius  quam  sexdecim  annos  na- 
tus , rationarii  ( boekhouder ) et  quaestoris  (, kassier ) 
munere  fungebatur  $ quamquam  non  sine  industria 
in  boc  vitae  genere  versaretur  , tamen  neque  bic 
inveniebat  quod  ipsius  indoli  satisfaceret  et  physi- 
cae investigandae  desiderium  a natura  insitum  ex- 
pleret, unde  factum  ut  jam  bic  quaestiones  e natu- 
ra desumtas  investigare  coeperit  neque  omiserit  a- 
micitias  contrahere  cum  celeberrimis  ejus  temporis 
physicis.  Postquam  aliquamdiu  mercaturae  operam 
dederat , rediit  in  urbem  natalem  Delphos , ubi 
brevi  post  uxorem  duxit  Barbaram  de  Mey  , quae 
ei  aliquot  annis  post  morte  erepta  est  5 postea  in 
matrimonio  habuit  Corneliam  Zwalmiam.  Initio 
nullo  munere  functus  fuisse  videtur , quo  factum 
est  ut  se  totum  dare  posset  observationibus  micro- 
scopicis , in  quibus  se  vitae  tabernaculum  ponere 
posse  summam  jucunditatem  habebat.  Itaque  fe- 
licem indolem,  qua  natura  eum  beaverat,  ipse  exco- 
luit , ut  nihil  aliorum  institutioni  debere  dici  possit , 
nisi  quod  ex  Epistolarum  commercio  quod  cum 
viris  tunc  temporis  in  Europa  eruditissimis  habuit , 
in  suum  usum  converterit.  Ut  aliquid  tamen  ci- 
vibus suis  praestaret,  munus,  quod  Amplissimi  urbis 
Delphensis  Magistratus  ei  obtulerunt  nomine  Can- 
cellarii Collegii  Scabinoruin  ( kamerbewaarder  der 
hamer  van  Heeren  Schepeneii)  rejicere  noluit. 
Cum  hujus  muneris  gestio  ejus  otium  literatum  fere 
integrum  relinqueret , non  mirum  accidere  po- 
test , si  legimus  eum  per  39  annos  hoc  munere 
functum  esse  5 post  id  tempus  se  reipublicae  satis 
vixisse  existimans , aetatis  quod  superesset  totum  stu- 
diis dare  decrevit  et  munere  adeo  abdicavit.  Ma- 
jor natus  nonaginta  annis  mortuus  est  die  26  Au- 
gusti anni  1723.  Aliquot  annis  defuncto  , patri 


carissimo  filia  unica  Maria  monumentum  in  Tem- 
plo sancti  Hippolyti  exstruendum  curavit  (1).  — 

Si  qui  mirabuntur  Leeuweniioeckium  litteris  non 
eruditum  et  ne  vel  anatomiae  prima  lineamenta 
edoctum , (2)  in  studiorum  genere  parum  excul- 
to , qualis  erat  eo  tempore  anatomia  microscopica , 
tam  stupendos  progressus  fecisse , ut  recentissimis 
demum  temporibus,  meliorum  instrumentorum  ope, 
superatus  fuerit , lii  mirari  desinent  si  reputaverint 
eum  multiplicibus  muneribus  minime  distractum  , 
re  familiari  lauta , unum  se  bis  studiis  dicasse  , 
quo  factum  est , ut  in  praeparandis  et  observandis 
naturae  objectis  peritiam  adeptus  sit,  qua  omnes 
aequales  longo  intervallo  post  se  relinqueret.  Ac- 
cedebat , quod  lentes  quibus  in  microscopiis  uteba- 
tur ipse  conficiebat , in  quo  talem  se  praestitit  ut 
etiam  instrumenta  Eustachii  Divini,  cujus  nomen 
eo  tempore  celeberrimum  esset , superaret  (3). 
Quod  adeo  sejunctum  esse  solet,  id  Leeuwenhoe- 
CKXUS  unus  praestabat , ut  et  faber  esset  instrumen- 
torum idemque  observaret.  Memoratu  dignum  vi- 
detur , quod  ipse  quoque  apparatus  , quibus  lentes 


(1)  Koc  monumentum  delineatum  est  in  opere  Be - 
schrijving  der  stad  Belft , ex  adverso  pag.  770*.  In  se- 
pulchro  , quod  ante  monumentum  invenitur,  Iioc  egregii 
poetae  Poot  Epitaphium  legitur : 

Heeft  Elk  0 Wandelaer  Alom 
Ontzagh  Yoor  Hoogen  Ouderdohi 
En  "Wonderbare  Gaven 
Soo  Set  Eerbiedig  Hier  Uw  Stap 
Hier  Legt  De  Gryse  ‘Weetenschai’ 

In  Leecjwenhoek  Begraven. 

(2)  Cff.  Birch.  1.1.  Cuvier  Hist.  des  Sc.  naturelles 
Baris  1841  Yol.  II.  pag.  410  & Epist.  45. 

(3)  CfF.  Folkes  in  Phil.  Transact.  Yol.  XXXII.  pag, 
446  seqq,  & Birch  1.1.  pag.  365 , 366. 

continebantur  , fabricare  solebat , quam  fabricam  , 
etsi  non  didicerat  , idonei  judices  laudare  sole- 
bant (1). 

Operae  pretium  erit  ejus  Microscopia  paulo  ac- 
curatius investigare , quo  facile  nobis  persuaderi  po- 
terit, ejus  laudem  praesertim  in  eo  ponendam  esse, 
quod  instrumentorum  minus  absolutorum  ope  ea 
perspexerit , quae  recentissima  demum  aetas  lauti- 
ore et  magis  absoluto  apparatu  iterum  invenit , de 
cujus  observandi  arte  unius  CuviERU  testimonium 
sufficiat  dicentis  triumviros  Malfighium,  Ruyschi- 
um  et  Leeuweniioeckium  de  anatomia  suo  seculo 
optime  meritos  fuisse  (2). 

Complura  microscopia  testamento  legavit  societati 
regiae  , quae  est  Londini , et  cum  ea  in  patria 
nostra  rariora  sint , optime  consulemus  proposito 
nostro  si  , in  microscopiis  describendis , sequemur 
tabulam  Bakeri  (3),  qui  illa  examinavit  et  operi 
inseruit , suo  loco  addituri  quae  ab  aliis  et  inpri- 
mis  a Folkesxo  (4)  dicta  sunt  ad  eorum  naturam 
accuratius  explicandam. 

Tabulae  I.  Fig.  1 repraesentat  microscopii  latus 
per  quod  objectum  observatur;  in  Fig.  2 inveni- 
tur objectum  observandum.  Plana  superficies  A 
constat  duabus  laminis  argenteis  tenuibus , ope  par- 
vorum clavorum  (b  b b b b b)  sibi  invicem  affixis. 
In  harum  laminarum  cavitate  posita  est  lens  utrin- 
que  convexa  et  admodum  parva  , dum  utraque  la- 
mina in  loco  ubi  axis  est  lentis  perforata  est  (c). 
Lateri  Fig.  1 affixa  est  alia  lamina  oblonga  (d) 


(1)  Epist.  116. 

(2)  Cuvier  1.1. 

(3)  Kuttsg  Gebruik  van  het  Mikroskoop , 1756 , pag. 
453  seqq. 

(4)  Phil.  Transact.  1,1, 


ope  trochleae  (e)  , quae  utramque  laminam  trans- 
it. Altera  pars  hujus  laminae  oblongae  curvatur 
in  angulum  rectum  et  se  extendit  donec  laminam 
utramque  post  se  relinquat  (Fig.  2 . /).  Per  hanc 
laminae  partem  inflexam  sursum  currit  trochlea 
longa  tenui  sulco  (g')  , qnae  prout  sursum  aut  de- 
orsum vertitur,  laminam  objecti  (4)  tollit  aut  de- 
primit. In  illa  posita  est  lamella  accuminata  (i)  , 
cui  objectum  affigendum  est  et  invertitur  per  ma- 
nubrium (A).  Lamina  objecti  lenti  admoveri  aut 
ab  eo  removeri  potest  ope  trochleae  (/)  , quae  rec- 
ta transmissa  per  laminam  ( h ) instrumenti  latus 
posterius  tangit.  Finis  trochleae  longae  (g*)  transit 
in  m , ubi  circumvertitur  sed  vice  trochleae  non 
fungitur  , cum  sulcus  non  eousque  tollatur. 

Yan  IIaastert  dum  nos  certiores  facit  micro- 
scopia argento  esse  facta , alia  tamen  dicit  ex  auro  , 
alia  e cupro  esse  fabricata.  Cujus  postremi  gene- 
ris exemplar,  quod  ab  ipso  asservabatur,  hic  ex  e- 
jus  opere  delineari  curavimus.  Cf.  Tab.  I.  Fig.  3. 
Refert  quoque  in  catalogo  microscopiorum  alio- 
rumque objectorum , quae  vendita  sunt  Delphis 
anno  1747  , memorari  microscopia  duabus  lentibus 
instructa  (1). 

Leeuwenhoeckius  affigere  solebat  objecta  solida 
acumini , de  quo  antea  diximus  (i)  , ope  glutinis  et 
si  fluida  erant  aut  istiusmodi  ut  commode  conspici 
non  possent  nisi  in  vitro  expanderentur , primum 
extendebat  in  lamina  micae  aut  in  vitro  admodum 
tenui , quae  postea  eodem  modo  glutine  affigebat 
acumini  ac  reliqua  objecta  (2).  Facile  apparet  eum 
hoc  modo  tot  fere  microscopiis  opus  habere  , quot 


(1)  Yan  Haastert  , 1.1.  pag.  16. 

(2)  Phil.  Transact,  v.  1.  pag.  450. 

objecta  observare  in  animum  induceret , unde  mi- 
randum non  est , si  ipse  dicit : sibi  esse  centum 
centumque  microscopia  (1).  Nonnullae  observati- 
ones, veluti  quas  instituit  de  sanguinis  circulatione, 
peculiarem  apparatum  requirebant , cui  eadem  mi- 
croscopia affigebat.  Hujus  apparatus  descriptionem 
invenies  in  Epist.  66. 

Omnes  lentes  eximie  perspicuae  erant  et  objec- 
tum splendide  et  distincte  offerebant , quod  tribu- 
endum videtur  magnae  curae  quam  Leeuwenhoe- 
CKIUS  adhibuit  in  vitro  eligendo  et  singulari  dili- 
gentiae , qua  versabatur  in  vera  lentis  forma  inve- 
nienda 5 praeterea  e pluribus  microscopiis  illa  tan- 
tum in  usum  suum  convertebat , quae , experimen- 
tis factis , optima  esse  cognoverat  (2).  Lentes  suas 
tornabat  ex  guttis  vitreis  et  quod  incredibile  vi- 
detur ex  arenulis  lucidis  (3).  Yis  augendi  diversa 
erat  prout  objectorum  natura  requirebat.  Secun- 
dum Bakerum  (4)  qui  26  microscopia  societatis 
regiae  Londinensis  , a Leeuwenhoeckio  dono  data , 
examinaverat , unum  microscropium  augebat  160 
vices,  unum  133,  unum  104,  tria  100,  tria  89, 
octo  80  , duo  72  , tria  66 , duo  57  , unum  53 
et  unum  40  vices. 

Quamquam  concedendum  est , Leeuwejvhoeckii 
lentes  non  tam  augere  quam  nonnullae  guttae  vi- 
treae istius  temporis , tamen  hae  reliquas  omnes 
superabant  perspicuitate , quae  inprimis  cordi  erat 
Leeuwenhoeckio  , respuenti  numerum  graduum. 
Ipse  enim  nes  certiores  facit  (5)  , se  multorum 


(1)  Epist.  135. 

(2)  Phib  Transact.  v.  1.  pag.  451  & Birch  1.1. 

(3)  Yan  Maastert,  U.  pag.  15. 

(4)  1.1.  pag.  45 6. 

(5)  Epist.  116. 

annorum  experientia  didicisse  lentes,  quae  magno- 
pere augerent  at  minus  essent  perspicuae , postpo- 
nendas esse  iis , quae  minus  quidem  augerent  sed 
perspicuitate  et  clara  luce  illas  superarent ; id  e- 
nim  agi,  quaenam  subtiliorem  observandi  rationem 
admitterent. 

Licet  autem  nobis  persuasum  sit  de  praestantia 
lentium  a Leeuwenhoeckio  confectarum , non  ta- 
men huic  uni  praestantiae  debemus  egregias  ob- 
servationes , de  quibus  postea  explicaturi  sumus. 
Erat  enim  in  Leeuwenhoeckio  ars  observandi  mag- 
na , quae  cernitur  in  eodem  objecto  saepius  et 
quam  accuratissime  contemplando , quo  fiebat , ut 
summa  industria  centies  easdem  observationes  re- 
petendo penitius  in  objectorum  naturam  penetra- 
ret. Neque  tantum  ingenio  sed  etiam  Leeuwen- 
HOECKII  oculis , in  observando  adminiculo  primario , 
sua  laus  danda  est  (1).  Etenim  ipse  Leeuwen- 
KOECKIUS  queidtur,  alios  non  tam  distincte  objecta 
videre  quam  ipse  videret  (2).  Ouodsi  fides  ha- 
benda est  traditioni , tam  acute  videbat , ut  cate- 
nas aureas  construeret , quibus  pulices  captivos  con- 
tineret (3).  Hic  non  praetermittenda  est  Leeu- 
wenhoeckii  peritia  singularis  , quae  in  objectis 
praeparandis  cernebatur , de  qua  , experimentis  in- 
stitutis , ita  exponit  Folkesius  , ut  dicat  se  iisdem 
vitris  aliorum  et  Leeuwenhoeckii  praeparata  ob- 
servantem , tum  demum  perspexisse  quantum  in- 
tersit objectum  bene  praeparatum  ante  lentem  ha- 
bere (4). 

Ne  vero  auctoris  mei  elogium  scribere  videar , 


(Ij  Fhil.  Transact.  v.  1.  pag.  452. 

(2)  Epist.  phys.  1. 

(3j  Yan  Haastert,  1.1.  pag.  17 
(4)  Phil.  Transact.  1.1. 

error , in  quem  alios  quoque  observatores  incidisse 
videmus , commemorandus  est.  Pro  certo  enim 
affirmare  possumus , eum  imaginandi  vi  et  rerum  no» 
varum  observandarum  ardore  abreptum , vidisse  , 
quae  jam  ejus  temporibus  dubia  habebantur  et 
quae  recentior  aetas  falsa  esse  demonstravit.  Suf- 
fecerit hic  memorasse  ejus  theoriam  qua  ponebat 
sanguinis  globulum  compositum  esse  ex  sex  glo- 
bulis minoribus  , quorum  singuli  iterum  composi- 
ti essent  ex  sex  globulis  et  sic  deinceps  (1). 

Interdum  utebatur  LEEUWENHOECKIUS  speculo  con- 
cavo ad  objecta  illustranda  (2).  Ejus  micrometrum 
autem  constabat  ex  arenulis,  quarum  30  juxta  se 
invicem  positae  (3)  aut  e crinibus  quorum  600 
pollicis  latitudinem  aequabant  (4).  Piarius  in  hunc 
finem  utebatur  pilis  barbae , globulis  sanguinis , gra- 
nulis milii  (5).  Leeuwenhoeckius  vulgo  non  ute- 
batur exemplo  Jurini  , sumentis  particulam  fili  ar- 
gentei ita  tenuem  ut  485  pollicem  aequarent , quam- 
quam JuRlNUS  ei  benevole  particulam  talem  trans- 
miserat (6).  Non  igitur  mirum  accidere  potest , si 
ejus  computationes,  temere  institutae,  cum  recen- 
tiorum  observationibus , quae  accuratiori  microme- 
tro  factae  sunt , conveniant.  Universe  affirmari 
potest , calculos  minores  esse. 

Ipsum  Leeuwenhoeckium  artem  quam  teneret  suo 


( 1)  Epist.  128  Cff.  praeterea  Haller  Elem.  Physiol. 
Tom.  II.  pag.  61  seqq.  Kurt  Speengel  Yersuch  einer 
pragm.  gesch.  der  Arzneik.  Tom.  IY  pag,  333.  Cuvjer 
1.1.  pag.  409. 

(2)  Epist.  66.  116. 

(3)  Epist.  42. 

(4)  Epist.  41. 

(5)  Epist.  33,  41 , 68. 

(6)  Hoberx  Smith  , volkomen  samenstel  der  Optica  of 
gesicbtkunde , 1753»  pag,  639. 

pretio  aestimasse , intelligitur  ex  eo  quod  microsco- 
pia sua  non  vendidit  (1)  multoque  minus  evulgavit , 
quam  rationem  in  lentibus  tornandis  et  materia  iis 
eligenda  sequeretur,  neque  ullum  horum  vestigium 
post  mortem  inventum  est.  Id  forte  mirum  videbi- 
tur consideranti , quam  aperte  ceteroquin  in  Episto- 
lis loquatur  Leeewenhoeckies,  ut  ne  vel  res  minutis- 
simas reticere  conetur  (2).  Facile  autem  intelligi- 
tur  Leeewenhoeckiem  artem  , quam  tanta  industria 
et  virium  intentione  consequutus  esset , aliis  noluis- 
se communicare  , quod  saepius  accidere  videmus  in 
hominibus  , qui  omnia  ex  se  ipsis  didicerunt , qua- 
les vulgo  autodidacti  appellantur.  BlRCH  (3)  pu- 
blici juris  fecit  Epistolam  viri  docti  Molyneex. 
Hic  inviserat  Leeewenhoeckiem,  ut  ejus  microscopia 
contemplaretur , sed  Delphensis  noster  ea  tantum 
microscopia  conspicienda  praebuit , quae  vulgi  ocu- 
lis subjicere  solebat;  alia  autem  possidere  ajebat 
quibus  multo  accuratiores  institueret  observationes ; 
haec  autem  a nemine  praeterquam  ab  ipso  conspe- 
cta fuisse  , quippe  quae  in  usus  tantum  privatos  adbi- 
beret neque  a quoquam  considerari  sineret.  Quod 
ex  bis  colligimus , eum  nempe  suorum  inventorum 
aliis  copiam  facere  noluisse , insuper  confirmatur 
epistola  physiologica  18  ad  Leibnitzium  conscripta  , 
qui  magno  Leeewenhoeckii  nomine  inductus  scho- 
lam Delphis  constitui  volebat , in  qua  lentium  tor- 
nandarum praecepta  traderentur , quod  consilium 
Leeewenhoeckio  non  placebat.  Narrat  quoque  no- 
bis I!  egeni  ES  , eum  , quum  Landgravius  Hassorum 
Cassulae  eum  inviseret , ut  microscopia  videret , 


(1)  Uffemjach  Itinera  Tora.  III.  pag.  360. 

(2)  Epist.  91. 

(3)  1.1.  pag,  365. 

valde  circumspecte  microscopia  in  arca  inclusa  ma- 
nibus tenuisse  et  singula  exposita  visitatoris  curiosi- 
tati diligenter  cistae  inclusisse  , metuentem  , ut  vi- 
detur , ne  ei  ab  aliis  auferrentur , quo  opportunitas 
daretur  ejus  arcana  explorandi  (1). 

Ex  judicio  docti  Molyneux  (2)  homo  erat  suavis 
et  sine  dubio  magnis  naturae  dotibus  praeditus  , sed 
quod  minime  exspectaverat  nullo  litterarum  genere 
tinctus  , ita  ut  neque  latinam  neque  ullam  recentio- 
rem  linguam  praeter  vernaculam  teneret , quod  in- 
p rimis  nocuit  ejus  ratiocinationibus,  quarum  multae 
ab  exaggeratione  vindicari  non  poterant , quippe 
aliorum  observationes  et  rationandi  modum  bis  ob- 
servationibus fundatum  non  legens  suis  ipsius  viri- 
bus unice  confidebat  (3).  Hoc  tamen  non  ita  acci- 
piendum est  ac  si  inventa  sua  pertinaciter  defende- 
ret , etiamsi  erroris  convictus  esset ; epistolae  con- 
trarium indicant  (4).  Quantopere  abfuerit  ab  iis , 
qui  se  ab  aliis  doceri  non  patiantur,  intelligimus 
ex  eo,  quod  saepe  ad  forum  piscarium  se  confere- 
bat, ut  piscatorum  de  piscium  natura  et  vivendi  ra- 
tione sententias  eliceret  (5).  Oratio  in  epistolis  so- 
let esse  simplex  et  sine  ampullis  ; familiaris  dicendi 
ratio,  qua  diversissima  argumenta  inter  se  conjungit , 
egregie  convenit  cum  illorum  temporum  ingenio. 


(1)  Haec  nobis  communicavit  Cl.  Uyeenbroek  ex  epis- 
tolis Hugemii  ineditis , quae  asservantur  in  Bibliotheca 
Leidensi. 

(2)  Birch  1.1. 

(3)  Inde  explicandum  quoque,  quod  dixit  Hudde  con- 
sul Amstelaedamensis  idemque  magnus  mathematicus  et 
physicus , indocLum  Leeuwekhoeckixjm  ea  invenisse  quae 
illos  omnes  effugissent.  Cf.  van  Kampen  geschiedenis  der 
Wetenschappen  Tom.  II.  pag.  58. 

(4)  Epist.  35.  Epist.  phys.  4 , 12. 

(5)  Epist,  95 , 97.  Epist.  phys.  42. 

Vindicari  autem  non  potest  a vanitatis  suspicione  ; 
ipse  enim  nobis  refert , non  sine  quadam  ostentati- 
one , quibus  et  quot  muneribus  donatus  sit  et  qui- 
nam viri  principes  eum  inviserint. 

Eum  in  re  familiari  lauta  fuisse  non  uno  argu- 
gumento  probari  potest  5 plurima  microscopia  ar- 
gento et  auro  obducta  et  ceterum  splendide  con- 
fecta hominem  divitem  indicant  5 inprimis  autem 
otium  literatum , quo  fruebatur  et  quod  muneris 
gestione  , de  quo  antea  diximus , vix  interruptum 
esse  videtur  et  unde  certe  vix  ullus  reditus  redun- 
daret , non  nisi  laute  viventi  concedi  poterat.  Divi- 
tiarum argumentum  peti  etiam  potest  ex  ejus  ima- 
gine (1)  , quae  Leeuwenhoeckium  sic  repraesentat , ut 
e vestibus  et  toto  habitu  virum  opulentum  videas. 

Quantam  famam  LEEUWENHOECKIUS  adeptus  fuerit , 
non  tantum  efficias  ex  eo , quod  principes  hujus 
terrae  eum  inviserunt , sed  etiam  ex  existimatione  , 
in  qua  eum  apud  cives  fuisse  , non  unum  testimo- 
nium affirmat. 

In  Epistola  47  narrat  Leeuwenhoeckius  , regem 
Brittanniae  (Carolum  II  ?■)  Delphos  ad  se  venisse. 
Regi  inter  alia  ostendit  per  microscopium  membra 

(1)  Haec  imago,  opus  egregii  pictoris  cujus  nomen  in- 
cognitum est , servatur  a viro  doctissimo  C.  W.  H.  van 
Kaathoven  , qui  artificem  suspicatur  J.  Verkolje.  Hoc  loco 
non  possum  non  mentionem  facere  imaginum  Leeuwen- 
hoeckii  , ex  quibus  hic  subjiciam  quae  mihi  innotuerunt: 

Antonius  a Leeuwenhoek.  «/.  ffcrkolje  pinx.  A.  de 
filois  fec.  4°. 

Idem.  J.  fferkolje  pinx . A.  de  lllois  fec.  4to.  differt. 

Antoni  van  Leeuwenhoeck  geboren  tot  Delft  A°.  3632. 
J.  fferkolje  pinx.  P.  Schenck  fec.  Zw.  k . fol. 

Anthonius  a Lesuwenhoch  J.  C.  Philips  inv.  et  fec . 
3747  80. 

Idem  ( Anthoni ).  Idem  fecit  3740.  fol. 

Antonius  Lceuwenhoekius  J.  Gocree  sculpt,  med . 


14 


ct  aculeum  pediculi  et  pro  sua  simplicitate  explica- 
vit quare  milites  pluvia  liumefacti  magis  vexaren- 
tur a pediculis  quam  coelo  sereno  5 quae  observa- 
tio principi  placebat.  Reginam  Annam  Mariam  , 
quum  eum  Delphis  inviseret  ? duobus  microscopiis 
donavit  (1)  , quod  profecto  memorabile  erit  re- 
putanti , quam  diligens  fuerit  in  arcanis  suis  ser- 
vandis. 

Gerardus  yan  Lqon  (2)  nobis  narrat  Imperato- 
rem Russiae  Petrum  Alexiowitz  , iter  facientem  per 
Hollandiam  prope  Delphos  anno  1698  , duos  viros 
nobiles  misisse , qui  Leeuwenhoeckium  invitarent , ut 
se  cum  microscopiis  eximiis  ad  Imperatoris  navem 
conferret ; addentes  , ipsum  imperatorem  venturum 
fuisse , nisi  multitudinis  strepitu  impeditus  fuisset. 
Leeuweniioeckius  sine  mora  venit , Imperatori  varia 
objecta  ostendit  et  cum  omnium  applausu  domum 
rediit. 

Praeter  hos  principes,  ejus  visendi  causa  venerunt 
Georgius  I rex  Rrittanniae , Augustus  rex  Polo- 
niae  , Fredericus  I rex  Borussiae  (3)  , Landgravius 
Hassorum  Cassulae  (4)  de  quo  supra  diximus  , dux 
Electoralis  Palatinus  (5)  cum  comitatu , Dux  Bruns- 
vicensis  Anthonius  Ulrich  , et  alii  multi  viri  nobi- 
les quos  enumerare  et  longum  est  et  taediosum  (6). 

Inter  viros  doctos  , qui  non  tam  rei  novitate  quam 


(1)  Phil.  Transact.  Yol.  XXXII.  pag.  450. 

(2j  Beschrijving  der  Hederlandsche  Historipenningen 
Tom.  IY.  pag.  223.  Cf.  praeterea  Portal  , histoire  de  PA- 
natomie  et  de  la  Chirurgi  e Tom.  III.  pag,  457. 

(3)  G.  yan  Loon  U. 

(4)  Epist.  146. 

(5)  Epist.  95. 

(6)  Epist.  phvs.  20. 

gravitate  permoti  Leeuwenhoeckium  visum  vene- 
runt , memorantur  celeberrimus  Eoerhavius  , ana- 
tomiae  lumen  Ruyschius  (1)  et  magnus  insectorum 
perscrutator  Swammerdammius  (2). 

Cum  observationibus  ejus  de  sanguinis  circulati- 
one initio  fides  non  haberetur  , in  Epistola  65  me- 
morat viros  doctos  (3)  , qui  suis  ipsorum  oculis  vi- 
derunt , quod  vulgo  incredibile  videbatur. 

Hoc  loco  praetermittere  non  possumus  mentio- 
nem facere  juvenis  studiosi  medicinae  Ham  , qui , lit- 
teris commendatitiis  viri  clarissimi  Craanen  instruc- 
tus Leeuweniioeckii  amicitiae  se  insinuavit  (4).  Hic 
aliquando  secum  duxerat  semen  viri  gonorrhoea  af- 
fecti in  lagenula  servatum.  Qua  opportunitate  IIam- 
MIUS  primus  vidit  animalia  spermatica , mense  Au- 
gusto anni  1677  ; ejusdem  anni  mense  Novembri 
Leeuwenhoeckius  societatem  regiam  Londinensem 
hujus  inventi  certiorem  fecit.  Hoc  ideo  accuratius 
referimus , quod  vanus  quidam  et  aliorum  invento- 
rum gloriae  invidens  Hartsoekerus  hujus  inventi 
gloriam  sibi  arrogat  (5)  , cum  tamen  mentio  , quam 
bic  suae  observationis  injicit,  anno  demum  post 
facta  sit  in  Diario  Journal  des  Scavans  n°  33  5 quae 
hominis  arrogantia  eo  magis  miranda  est,  quod  bic 
sine  dubio  idem  fuit  cujus  mentionem  facit  Leeu- 
wenhoeckius in  Epistola  113  quemque  Leeuwen- 
hoeckii  observationes  accuratius  conspexisse  legi- 
mus. 

Haud  raro  consulebatur  a Medicis,  quorum  falsas 


(1)  Epist.  phys.  27. 

(2)  Phil.  Transact.  Yol.  IX.  pag.  179. 

(3)  Nomina  sunt  Doct.  Cornelius  ’s  Grayesande  , Cor- 
nelius Yalensis  et  Anthonius  Heinsius. 

(4)  Epist.  113. 

(5)  Essay  de  Dioptrique  pag.  227. 


16 


opiniones  argumentis  expugnare  et  refutare  solebat , 
qua  in  re  non  semper  a quadam  perstringendi  a- 
cerbitate  se  abstinere  poterat  (1).  In  Epistola  72 
narrat , medicum  quemdam  ad  eum  venisse  cnm 
calculis , quos  mulier  quaedam  urinis  se  emisisse  ea- 
que  de  causa  magnis  doloribus  misere  cruciatam 
esse  dixerat.  Leeuwenhqeckigs  pro  sua  sagacitate 
dolum  aperte  intelligens , praesente  Medico  , elavem 
sumsit  calculisque  facile  perfractis , ostendebat  cal- 
culos non  esse  urinarios  sed  nil  nisi  particulas  late- 
ris fictilis.  Post  fraudem  detectam  mulier  bis  cal- 
culis non  amplius  vexata  est. 

Medicus  nomine  Tonge  ex  urbe  Plymouth  socie- 
tati Piegiae  Londinensi  miserat  crines  quos  mulier 
in  urina  sua  invenisse  dixerat.  Societas  hanc  rem 
examinandam  dedit  Leeuwenhoeckio  ? qui  brevi  de- 
texit , Medicum  Anglum  si  cuti  Batavum , de  quo  di- 
ximus , mulieris  fraude  circumventum  esse  , nam 
quos  crines  diceret  nil  aliud  esse  quam  lanam  o- 
vis  (2).  Mulieres  saepius  conatas  fuisse  tali  modo 
nomen  adipisci , permulta  exempla  docuerunt.  Ex 
Epistolis  eum  saepius  istiusmodi  fraudes  detexisse  et 
haud  raro  scurras  omnium  risui  exposuisse  appa- 
ret (3). 

Ex  multis  patriae  nostrae  et  aliarum  regionum 
partibus  objecta  mittebantur^  quorum  naturam  ex- 
ploraret et  quaestiones  solvendae  ei  proponeban- 
tur y qua  in  re  admodum  facilem  se  praebebat  sae- 
piusque  in  Epistolis  sermo  est  de  observationibus 
huc  pertinentibus.  Sic  v.  c.  Societas  mercatoria  , 
quae  ab  Indiis  Orientalibus  nomen  habet  (Oost- 


(1)  Cf.  inter  alias  Epist.  120  ubi  pulverem,  quem  Ma 
dicus  adbibet,  vernacula  lingua  dicit  Moort  - poeder. 

(2)  Fhil.  Transact.  Yol.  XXYI.  pag.  416. 

(3)  Cff.  Epist.  40,  72,  120. 

Indische  Compagnie)  , ei  merces  insectis  corru- 
ptas examinandas  mittere  solebat , qua  opportunita- 
te vias  indicabat , quibus  merces  melius  servaren- 
tur (1).  De  reliquis  non  opus  videtur  mentionem 
facere , quae  si  quis  scire  cupiat  , is  adeat  Epis- 
tolas in  nota  subjunctas  (2). 

Leeuwenhoeckio  pro  tantis  in  doctrinam  meritis 
a civibus  suis  nulla  laurea  decreta , nullum  hono- 
ris testimonium  oblatum  est  (3).  Sed  dum  patria 


(1)  Epist.  88. 

(2)  Epist.  64,  88,  99,  100  & Epist.  Phys.  9 , 24 , 28. 

(3)  Non  facere  potuit  Leeuwenhoeckius  quin  cives  su- 

os hac  de  re  occulte  culparet;  ita  scribit  in  Epistola  Phy- 
siologica 18  ad  Celeberrimum  Leibnitziuji  haec  quae  si- 
mul ejus  scribendi  generis  specimen  praebeant:  Orn 

jonge  Luyden  tot  hct  slypen  can  glasen  aan  te  voeren  , 
ende  ais  e en  school  op  te  regten  ; daar  uyt  kan  ik  niet 
sien  dat  veel  nut  soude  voortkomen  ; want  door  mijne 
ontdeJikingen  , en  slypen  van  glasen , syn  veele  studenten 
tot  Leyden  aangemoedigt , ende  daar  syn  drie  glase- 
slypers  geweest ; by  de  welke  de  studenten  het  glasen- 
slypen  gingen  leeren.  Jjfaar  wal  is  er  uyt  voortgeko- 
men ? niet , soo  veel  my  bekent  is;  omdat  meest  alie 
de  studien  daarop  uytkornen , om  door  de  wetenschap- 
pen  geli  te  bekomen  , of  wel  door  de  Geleertheyt  geagt 
te  syn;  ende  dat  steekt  in  het  glas  ie  slypen , ende  in 
het  ontdekken  van  de  saaken , die  voor  onse  oogen  syn  , 
niet.  In  Epistola  Physiologica  20  ad  eundem  sic  scribit: 
Die  geene  die  in  onse  Landen , orn  haar  kennisse  en 
wetenschappen  vergeldinge  krygcn  , dat  syn  Meercn  Pro- 
fessor en  , Predicanten  en  de  Meesiers  in  de  JLatynze 
schoolen , die  soo  veel  Latyn  konnen , dat  ze  de  jonge 
Luyden  in  die  taal  konnen  onderwysen.  De  groote  Ile- 
rmlbeschouwer , wylen  Christiaan  Muygens , heeft  my 
verhaalt , dat  seker  Persoon  in  eeri  andere  Proviniic 
twee  duysent  guldens  heeft  bekomen  , over  syn  dienst  in 
't  rnaken  van  tafels.  JP aarover  de  selve  misnoegt  was , 
seggende , rnen  behoorde  hem  beter  uit  hct  lant  te  ban- 

eum  coronis  ornare  non  dignata  fuit , peregrini  suo 
pretio  tantum  virum  se  aestimasse  luculentis  testimo- 
niis probarunt.  Testati  sunt  Academiae  Lovaniensis 
professores  , quanti  virum  in  suo  genere  principem 
facerent.  Leeuwenhoeckio  enim  decreverunt  num- 
mum memorialem,  in  cujus  fronte  imaginem  Leeu- 
wenhoeckix  , in  parte  adversa  alveare  cum  planta 
florente  , egregia  perseverantis  naturae  studii  symbo- 
la animadvertimus  5 e longinquo  urbem  Delphos  vi- 
demus , subscriptis  his  verbis:  In  Tenui  labor 

at  tenuis  non  Gloria  (1).  Landgravius  Hassorum 
Cassulae,  quem  ejus  invisendi  gratia  Delphos  venisse 
supra  diximus  , in  patriam  redux  Leeuwenhoeckii 
non  oblitus  est  eique  mittendum  curavit  poculum 
caelatum  argenteum , intrinsecus  inauratum  (2). 
Dux  Brunsvicensis  ei  dono  dedit  duos  nummos  me- 
moriales , in  quibus  sua  imago  expressa  erat , di- 
cens : par  pari  referre  11011  possum  , sed  nolo  testi- 
monium abesse , unde  quanti  te  faciam  appareat  (3). 
Sed  maximus  honos  ei  oblatus  est  a societate  Piegia 
Londinensi , quae  societatis  Parisiensis  aemula  in  stu- 
diis naturae  promovendis  et  viris  doctis  in  variis 


rien  , ah  dat  gelt  te  gcven  ; want  hy  heeft  eerlyke  luy- 
den  beledigt. 

Met  is  eenige  jaren  geleden.  dat  eenige  Ifeeren  e an 
de  Ilooge  Megeringe  van  ons  lant  eenige  vari  myne 
ontdekkingen  quamen  sien.  Men  van  die  Meeren  seide 
tot  de  and  ere  Ile  e ren  in  myri  presentie  , sal  rnen  soo~ 
veel  arbeyt  ongeloont  laaten  ? II aarop  de  anderc  ant~ 
woorde ; dit  scggen  wy  alie  , en  waarom  doen  wij  het 
niet  ? 

(1)  Epist.  phys.  25.  Cf.  praeterea  G.  VAN  Loon  U.  ubi 
iiicce  miramus  delineatur. 

(2)  Epist»  pbys.  20. 

(3)  Epist.  phys.  20.  G.  van  Loon  1.1, 

Europae  regionibus  sibi  conciliandis  aestimandisque  , 
LEEUWENHOECKIUM  , epistolarum  commercio  sibi  no- 
tum, in  numerum  sodalium  cooptavit  anno  1679  (1)  ; 
cujus  honoris  diploma,  ut  audivi,  ei  ab  ipso  le- 
gato , qui  Ilagae  Comitis  habitabat  , traditum  est. 
Ceterum  celeberrimi  horum  temporum  poetae  non 
omiserunt  Leeuwenhoeckium  summis  laudibus  ex- 
tollere ; nominasse  suffecerit  Poot  et  IIOOGVLIET  , 
quorum  poemata  in  laudem  LeeuwenHOECKII  inve- 
niuntur ante  Epistolas  dictas  Se?idbrieven  (2). 

Quo  tempore  observationes  suas  microscopicas  in- 
stituere coeperit,  non  liquet  ; primum  publice  pro- 
diit opusculum  die  28  Aprilis  1673  , insertum  ac- 
tis societatis  regiae  Londinensis , cui  titulus  est : a 
specimen  of  some  observat ions  made  by  a Mi - 
croscope  co?itrived  by  Mr.  Leeuwenhoeck  lately 
commitnicated  by  Dr.  Regnerus  de  Graaf  (3).  Ab 
eo  inde  tempore  , quo  doctissimus  DE  Graaf  Leeu- 
wenhoeckii  nomini , inventis  ejus  societati  doctae 
communicandis , consuluerat , epistolarum  commer- 
cium cum  dicta  societate  exercere  coepit.  Episto- 
las scribebat  lingua  vernacula , quum  , ut  antea  vi- 
dimus , alias  linguas  non  teneret*  In  usum  Socie- 
tatis Londinensis  eas  latine  vertendas  curabat  (4) ; 
in  actis  societatis  iterum  conversae  sunt  in  linguam 
anglicam  , paucis  exceptis , quae  etiamnunc  latine 
leguntur.  Ex  quo  sodalis  factus  viris  Angliae  doc- 
tissimis probatus  erat , coepit  quoque  observationes 
suas  vernacule  edere.  Saltem  epistolae  ab  eo  edi- 


(1)  Epist.  phys.  46. 

(2)  Cf.  praeterea:  Beschrijving  der  stad  Delft,  pag, 
766  seqq. 

(3)  Phil.  Transact.  Yol.  YIII.  pag.  6037. 

(4)  Cff.  Epist.  phys.  10  & Phil.  Transact.  Yol.  IXXIL 
pag.  435. 

tae  sunt  post  annum  1679.  Epistolarum  commer- 
cium cum  societate  continuavit  per  44  annos.  In 
Epistola  enim  Physiologica  20  Novembris  1717  eli- 
cit, se  senectute  (nam  jam  annis  85  major  erat) 
impecliri , quominus  societati  singulatim  referret. 
Sed  ne  vel  tunc  naturae  arcanorum  investigando- 
rum ardorem  amisit , quem  ad  extremum  usque  vi- 
tae tempus  integrum  servavit  (1).  Volumine  enim 
XXXII.  pag.  400  Epistola  recentior  legitur,  scripta 
die  31  Maji  1723  et  1 Septembris  ejusdem  anni 
Joiiannes  IloOGVLlET  societati  scripsit , Leeuwen- 
HOECKIUM  jam  appropinquante  morte  a se  petiisse  , 
ut  duas  Epistolas  hic  subjunctas  latine  redditas  so- 
cietati communicaret.  Hae  Epistolae  inveniuntur 
Vol.  XXXII.  pag.  436  seqq.  Societati  regiae  scrip- 
sit Epistolas  amplius  quam  120  , quae  inveniuntur 
in  ejus  actorum  volumine  VIII — XXXIL  Neque 
tantum  cum  societate  anglica  sed  etiam  cum  Prin- 
cipibus , cum  administratoribus  societatis  Indiarum 
Orientalium , cum  viris  doctis  et  amicis  Epistolarum 
commercium  habuit,  in  quibus  de  investigationibus 
suis  refert , ita  ut  saepe  se  accommodet  ad  ingenium 
utilitatemque  eorum , ad  quos  scribat.  De  multis  , 
quibus  epistolas  suas  numero  75  communicavit,  no- 
minasse suffecerit  Principem  Electorem  Palatinum  , 
Carolum  Landgravium  Fassorum  Cassulae , Nicolaum 
WlTSEN  consulem  Amstelaedamensem , AiYTHONlUM 
HeiNSIUM  Consiliarium  Ordinum  Generalium  , Boer- 


(1)  Eum  non  nisi  cum  vita  studiorum  amorem  depo- 
suisse , hoc  quoque  documento  est , quod  36  horis  an- 
te mortem  ex  ore  prae  torpore  jam  balbutiente  excerpen- 
dam jussit  suam  sententiam  de  arenulis,  quas  administra- 
tor societatis  Indiarum  Orientalium  ei  dederat  ad  exa- 
minandum, an  aurum  in  iis  inveniretur.  Cf.  Beschrijving 
der  stad  Pclft.  pag.  768. 

h avium  , Leibnxtzium,  Cinkium  Professorem  Lovani- 
ensem  , Gerardum  a Loon  , Jo annem  Meermannum  , 
POOTIUM.  Omnes  liae  Epistolae  cum  illis  , quas  So- 
cietati Londinensi  communicavit  inde  a die  25  Apri- 
lis 1G79  usque  ad  diem  20  Novembris  1717  , ab  ipso 
Leeuwenhoeckio  lingua  vernacula  editae  sunt.  Epis- 
tolae 27,  quas  ante  annum  1679  scripsit,  non  inve- 
niuntur in  editione.  Incipit  igitur  ab  Epistola  28 
et  ultima  est  146.  Hic  incidimus  in  novam  seriem 
Epistolarum  numero  46  (1).  Hae  Epistolae  postea 
omnes  aut  pro  parte  saepius  recusae  sunt , neque 
defuerunt , qui  eas  Latine  , Anglice  et  Gallice  verte- 
rent , de  quibus  diversis  Editionibus  ut  non  disse- 
rerem , effecit  industria  Gronovii , quem  sequutus 
est  IIallerus  (2). 


(1)  Has  Epistolas  ipse  Leeuwenhoeckius  appellat  Send- 
brieven  , in  versione  latina  Epistolae  physiologicae  dicun- 
tur, quo  nomine  nos  eas  citabimus,  ut  distinguamus  a 
praecedentibus  , quae  ab  auctore  nostro  dicuntur  Missi - 
ven  quasque  nos  simplici  Epistolarum  nomine  indicabi- 
mus. 

(2)  .Bibliotheca  anatomica  Tom.  I.  pag.  611. 


OBSERVATIONES  MICROSCOPICAE  L1UWESHOM1I. 


CAPUT  I. 

1)  E SANGUINE. 


Veteres  et  complures  auctores  ante  Leeuwen- 
HOECKIUM  putarunt  , animalia  inferiorum  classium 
non  praedita  esse  sanguine , existimantes  hoc  flui- 
dum proprium  esse  animalibus  superioris  ordinis. 
Leeuwenhoeckius  contra  , postquam  plura  animalia 
eujuscumque  generis  examinaverat,  concludit  san- 
guinem esse  succum  nutrientem  proprium  toti  reg- 
no animali , adjiciens  hunc  veterum  errorem  ex  eo 
explicandum  esse , quod  in  Insectis  ex.  gr.  non  vide- 
rint sanguinem  rubrum , sanguinisque  characteristi- 
cum  signum  in  colore  posuerint.  (Epist.  65  , 66  , 
86  , 138).  Praecipuas  observationes  autem  fecit  de 
sanguine  vertebratorum  et  tamquam  ejus  partes 
constituentes  considerat  particulas  sive  corpuscula , 
quae  rubrum  praebent  colorem  sanguini  (ci)  et  se- 
rum , in  quo  innatant  particulae  illae  (Epist. 
128).  Sensu  strictiori  particularum  nomine  indi- 
cat corpuscula  in  Avibus , Reptilibus  et  Piscibus  ; 
in  quadrupedibus  autem  corpuscula  sanguinis  ha- 

bent  formam  sphaericam  et  hanc  ob  caussam  vocat 
globulos  (6).  Hosce  globulos  inter  alia  observavit 
in  sanguine  Hominis,  Leporis,  Bovis,  Ovis,  Ves- 
pertilionis (Epist.  36  , 41  , 42  , 67).  In  Avibus , 
Reptilibus  (Rana)  et  Piscibus  (Piaja , Pleuronecta 
Fleso , Gado  Morrhua  et  Salmone)  sanguinem  vidit 
constare  ex  particulis  planis  et  ovalibus , parvam 
habentibus  crassitiem  (c) ; hae  particulae , quae  i- 
gitur  respondent  globulis  in  quadrupedibus  , fluita- 
bant per  materiem  sive  substantiam  crystallinam 
(serum)  (Epist.  36).  Nonnullas  particulas  sangui- 
nis ex  salmone  delineari  curavit  Tab.  I fig.  4 , qua- 
rum  aliae  a latere  quodammodo  conspiciebantur , 
uti  repraesentatur  ab , aliae  superficie  plana  ante 
oculos  natabant  cd.  In  earum  medio  plerumque 
lumen  ( d ) erat,  in  aliis  magis  in  aliis  minus  cla- 
rum. Eig.  5 eodem  modo  repraesentantur  particu- 
lae sanguinis  e Pleuronecta  Fleso  ibique  etiam  a 
indicatur  particula  a latere  visa  5 aliae  particulae  su- 
perficie plana  b in  sero  natabant  (Epist.  128). 
Secundum  LeeuwenIIOECKIUM  particulae  sanguinis  in 
cursu  saepe  quasi  circumrotabantur ; nam  quae  hoc 
momento  latere  suo  accuminato  visui  jacebat  obver- 
sa , ea  statim  post , aliquantum  progressa  , erat  ob- 
versa parte  sua  plana ; atque  iterum  alia  particula 
vix  per  spatium  pili  progressa  erat , quin  juxta 
longitudinem  suam  circumverteretur  (Epist.  65 , 128) 
(e).  Quando  in  sero  simplices  jacebant  particulae  ? 
nullum  habebant  colorem , at  tribus  quatuorve 
junctis  et  appositis  , color  ruber  oriebatur  (fig.  6 a) 
et  cuin  particulam  attente  a latere  observaret , talis 
particula  colorem  magis  rubrum  repraesentabat  quam 
si  tres  sibi  invicem  per  planum  instratae  erant  (fig. 
6 b ) (Epist.  38)  (/).  Aliquot  ex  his  particulis  au- 
ctori nostro  intrinsecus  parvo  inclusae  spatio  rotun- 
dum videbantur  habere  globulum  (fig.  7 a)  (g)  par* 

voque  spatio  a globulo , circum  globulum  lucidus 
jacebat  circulus  et  tum  iterum  circum  circulum 
eundem  remisse  adumbrans  ambitus  , circumferen- 
tiam ovalis  particulae  conficiens.  In  aliis  3 , 4 , 
5 , 6 imo  aliquando  8 globuli , priori  globulo  mino- 
res, erant  collocati  (fig.  7 b ) (Epist.  35)  (A).  Hic 
notandum  Leeuwenhoeckium  in  paucis  ovalibus  par- 
ticulis ex  Pleuronecta  vidisse , quomodo  quaeque 
particula  , quantum  visus  pateretur , ex  sex  globulis 
constaret.  Sex  tales  globulos , quantum  observare 
potuit,  delineari  curavit  (fig.  8)  (Epist.  128)  (i). 
In  Epist.  65  auctor  mentionem  fecit  de  flexibilitate 
particularum  , ubi  vidit  nempe  sanguinis  particulas 
in  Gyrino  ob  vasorum  tenuitatem  in  figuram  mu- 
tari teretem  et  duplo  longiorem  reddi  (A). 

Sanguis  , quem  observabat  in  animalibus  Articu- 
latis (Crangone  Yulgari , Cancro,  Aranea),  albidi 
erat  coloris  , excepto  sanguine  Locustae  , quem  vi- 
ridem invenit  (Epist.  73)  (/).  Secundum  aucto- 
rem Articulatorum  sanguis  constabat  ex  globulis 
fluido  innatantibus  fi  quamvis  multo  minori  nume- 
ro ; pro  certo  enim  habebat  , corpuscula  aliorum 
animalium , in  eadem  sanguinis  quantitate  25  qui- 
dem vicibus  superare  numerum  globulorum  , quos  ex. 
gr.  in  Cancri  sanguine  vidit  (Epist.  65 , 86 , 138)  (m). 

Cum  primum  dixerit  Leeuwenhoeckius  , globulos 
sanguinis  in  vespertilione  multo  minores  esse  quam 
particulas  ovales  planas  in  piscibus  (Epist.  67)  , 
hujus  observationis  certe  immemor  opinionem  e- 
nunciavit , non  dari  differentiam  quoad  magnitudi- 
nem inter  sanguinis  corpuscula  diversorum  anima- 
lium (Epist.  128)  ( ’n).  Globulos  sanguinis  in  Ho- 

mine , Ove  , Bove  et  Lepore  saepe  observavit  et 
eorum  magnitudinem  ita  statuit  , ut  100  in  longi- 
tudine juxta  se  invicem  siti  ne  axem  quidem  unius 
arenulae  efficiant  (o).  Hinc  sequitur  1000000  glo- 

bulos  sanguinis  aequare  arenam  unam  majusculam 
(Epist.  41 , 42). 

Sanguinem  suum  ubi  aqua  diluerat , magnum 
videbat  globulorum  sibi  invicem  adjacentium  nu- 
merum dirumpi  et  separari  in  globulos  , qui  sextam 
partem  globuli  sanguinis  efficerent  (Epist.  33). 
Observationes  analogae  de  dissolutione  globulorum 
complures  inveniuntur  in  diversis  Epistolis  (37  , 
42  , 86)  et  ex  illis  Leeuwenhoeckius  concludit , 
omnes  globulos  sanguinis  compositos  esse  ex  sex 
globulis , qui  singuli  iterum  ex  sex  globulis  con- 
starent , quam  alteram  opinionem  eapropter  vero- 
similem  putabat , quia  saepe  in  sanguine  videbat 
globulos  adhuc  minores  illis , quorum  sex  globu- 
lum sanguinis  constituunt.  Ut  hujus  rei  studiosis 
fabricam  horum  globulorum  sanguineorum  ob  ocu- 
los poneret , ejusmodi  globulum  e cera  composuit. 
Fig.  9 hic  globulus  repraesentatur,  constans  e sex 
globulis , quos  singulos  iterum  sex  globuli  consti- 
tuunt. Globuli  flexiles  , cum  premerentur  et  mo- 
verentur , formam  tandem  sphaericam  assumebant , 
uti  Fig.  10  videre  licet , ex  quo  fingi  potest  per 
talem  dispositionem  globulos  sanguineos  orbicula- 
rem habere  figuram ; sed  quomodo  ovales  sangui- 
nis particulae  componantur  et  quidem  e sex  globu- 
lis , auctori  nostro  nondum  liquet  (Epist.  128). 
Ducta  est  ab  illa  theoria  Leeuwenhoeckii  opinio  sta- 
tuentis , quam  primum  subtilissimae  cibi  aut  potus 
nostri  particulae  in  materiem  aquosam  sunt  versae 
et  quaedam  ex  iis  sunt  separatae  et  protrusae  in 
admodum  parva  vasa  sanguinea  , eas  statim  fieri  san- 
guinem et  quasdam  ex  iis  illic  compingi  in  ante- 
dictos  parvos  globulos , qui  sextam  globuli  sangui- 
nis partem  efficiunt ; et  sex  hos  iterum  conjunctos 
sanguinis  globulum  constituere  (Epist.  32  , 33)  Qt?). 

Diversis  locis  auctor  noster  notavit , sanguinem 

arteriosum  colorem  habere  magis  coccineum  quam 
venosum  , quod,  phenomenon  ex  majori  copia  seri 
explicandum , qua  praeditus  est  sanguis  arteriosus  (^). 
Quam  primum  autem  sanguis  arteriosus  in  venosum 
mutatus  est , statuit  copiam  seri  esse  imminutam  7 
quia  per  vasa  minima  e sero  transfunduntur  succi , 
qui  organis  nutriendis  inserviunt  (Epist.  37  , 67  , 
74  , 112,  128).  Postquam  sanguini  e vena  misso 
admiscuerat  sal  volatile  oleosum  Sylvii  , videbat  sta- 
tim  acquirere  colorem  magis  coccineum  , eodem 
modo  ut  semper  fit  in  sanguine , ubi  aquae  vulgari 
inmiscetur.  Effectum  hujus  salis  in  sanguinem  etiam 
microscopii  ope  examinavit  et  vidit , post  dilapsam 
circiter  quartam  minuti  partem , plane  dissolutos 
esse  globulos  sanguinis  (Epist.  37  , 47)  (r). 

Finem  imponimus  huic  sanguinis  historiae  obser- 
vatione facta  in  parva  Anguilla  , quam  per  3 men- 
ses in  olla  figulina  servaverat  et  singulis  hebdoma- 
dibus aqua  recenti  perfuderat.  Hoc  tempore  prae- 
terlapso copiam  particularum  sanguinis  ita  immuni- 
tam vidit,  ut  ne  centesimam  ejus  numeri  partem 
efficerent , quo  particulae  illae  cernebantur  quum 
anguilla  recens  erat  capta.  Hinc  cogitare  coepit  , 
particulas  sanguinis  prae  cibi  penuria  plerasque  in 
corporis  alimentum  transiisse  (Epist.  73). 


ADN0TATI0NES. 


(a)  Secundum  Mandi  (1)  Anasthasius  Kircherus  (2) 


(1)  Anatomie  microscopique  11  Ser.  1 livr.  pag.  3,  4. 

(2)  A.  KiRcnER  Scrutinium  phys,  med.  Pestis.  IJps.  1659,  pag. 
240  seqq. 

primus  anno  1650  corpuscula  descripsit  in  sanguine  fe- 
bricitantium , tamquam  parvos  vermiculos.  Hallerus  (1) 
inventionis  laudem  ad  Marcellum  Maepighium  refert , quam- 
vis tamen  ipse  vir  illustris  non  penitus  perspexerit , quae 
ipsi  natura  obtulerat,  atque  adipis  globulos  se  vidisse  ei 
persuasum  fuit,  quando  verissima  sanguinis  corpuscula 
viderat.  Sanguineum  nempe  vas  in  omento  hystricis  ci' 
tat,  in  quo  globuli  pinguedinis  propria  figura  terminati 
rubescentes  et  coralliorum  rubrorum  vulgo  coronam  ae- 
mulantes visi  sint.  Ifaec  jam  anno  1665  (2).  Leeu- 
wenhoeckius  autem  primus  corpuscula  descripsit  tamquam 
formationem  sanguini  propriam  ; primum  id  communica- 
vit die  15  Augusti  anni  1673  (3)  et  cum  hoc  in  argumen- 
to diligentissime  versatus  sit,  novasque  in  sanguine  parti- 
culas multa  per  animalium  genera  persecutus  laboriose 
descripserit,  lianc  certe  lauream  summo  jure  meretur  (A), 
Auctores  qui  post  Leeuwenhoeckium  elementa  microscopica 
sanguinis  perscrutati  sunt,  copiose  ab  Haleero  citan- 
tur (5).  Ad  recentiores  pertinent:  Gruithijisen  , G.  R. 
Treviranus  , Home,  Rudoepiii  , Prevost  et  Rumas,  M.  Ed- 
wards  , Hodgkin  et  Lister,  Raspail,  Wedemeter,  Schultz, 
RoLLitf&ER , J.  Mueeer  , Krause  , R.  Wagker,  Mande, 
Nasse  , J.  van  der  Hoeven  , Harting  , Guleiver  , Owen  , 
Mater  , Barrt  et  multi  alii.  Ricta  corpuscula  ab  aliis  ali- 
ter denominantur:  Fontana  ea,  sine  discrimine  animalium 
in  quibus  inveniuntur  , vocat  moleculas  sanguinis;  Hewson 
et  Rudoephi  vesiculas  sanguinis;  Roeeinger  et  R.  Wagner 
granula  sanguinis;  Harting  et  Mande  discos  sanguinis. 

(b)  Hanc  rem  Recentiorum  observationes  non  compro- 
barunt. Hodie  constat,  corpuscula  sanguinis  in  Homine  et 
Mammalibus  esse  circularia,  plana,  margines  rotundatos 
habentia.  Solummodo  Genus  Cameli  hac  in  re  exceptionem 
facit:  secundum  Mande  (6)  nempe  corpuscula  hujus  generis 


(1)  Elementa  Physiol.  Tom.  II.  pag.  51. 

(2)  M.  Maipighi  de  Omento  et  adiposis  ductibus.  Edit.  Lond. 
pag.  42. 

(3)  Pliil.  Transact  Vol.  IX.  pag.  23. 

(4)  Haller  1.1. 

(5)  De  partibus  corp.  hum.  fabrica  et  functionibus.  Tom,  II i 
p.  91  seqq. 

(6)  Compte»  rendus  des  Seances  de  1’Acad.  des  Sc.  Dec.30,  1839. 

non  sunt  circularia  sed  elliptica;  quam  notatu  dignam  et 
inexplicabilem  exceptionem  primum  vidit  in  Camelo  Dro- 
medario et  Llacma.  Alii  hanc  rem  satis  confirmarunt. 
Causa  , cur  Leeuwewhoeckius  viderit  corpuscula  sanguinis 
in  Homine  et  Mammalibus  sphaerica  , duplex  mihi  videtur. 
Primo  loco  melius  cum  ejus  theoria  de  structura  et  for- 
matione globulorum  convenit  (1).  Altera  causa  in  eo 
quaerenda , quod  auctor  noster  sanguini  aquam  admis- 
cuit, quia,  ut  dicit,  multiplices  particulae  accuratum 
impediebant  visum  (2).  At  si  sanguini  aqua  admiscetur 
particula  amittit  formam  planam  et  mutatur  in  sphaeram. 
Hoc  in  oculos  incurrit , quando  particulae  sanguinis  ex  al- 
to in  locum  declivem  decurrunt;  tum  nempe  non  diversae 
conspiciuntur  phases , quas  habuerunt  particulae , dum 
adhuc  planae  essent  (3).  Hanc  ob  rem  auctores  serioris 
temporis,  loco  aquae,  ad  diluendum  sanguinem,  usi  sunt 
sero  ipsius  sanguinis  (4)  sive  aqua  , in  qua  solutum  erat 
pauxillum  salis  culinaris  sive  sacchari  (5j. 

(c)  Haec  descriptio  convenit  cum  illa,  quam  dederunt 
recentiores , qui  in  iisdem  animalibus  haec  corpuscula 
invenerunt;  ut  a circularibus  distinguerent,  ea  nomi- 
narunt elliptica.  Nonnulla  Cyclostomata  tantummodo 
exipienda  sunt,  in  quibus  observavit  H.  "Wagnerus  cor- 
puscula circularia  (6). 

(d)  Hoc  lumen  etiam  viderunt  hodierni  in  corpuscu- 
lis diversorum  animalium  et  quicumque  hujus  rei  se  con- 
vincere velit,  inspiciat  "Wagneri  Iconum  Physiologicarum 
Tabulam  XIII  et  icones  , quas  dedit  in  opere  sub  titulo 
JBeitrage  zur  vergleichenden  Fhysiologie  des  Blutes. 
Lumen , quod  in  corpusculis  sanguinis  humani  vidit 
J.  MiiLLERUs  (7),  superficie  illustrata  clarum,  superficie 
contra  opaca  obscurius  apparebat.  Modgkin  (8)  et 


(1)  Eewson  Experimenta!  Inquines  London  1777  III.  pag.  9 , 10. 

(2)  Epist.  128. 

(3)  IIewson  1.1.  pag.  18. 

(4)  Ibid.  pag,  9. 

(5)  J.  Muller  Handb.  der  Physiologie  3e  Aufl,  Vol.  1,  pag  104. 

(6)  Lehrbuch  der  Physiologia  1842  pag.  153. 

(7)  Handb.  I.  pag,  105  seqq. 

(8)  FR0E.iEr?s  Not.  XVIII,  pag.  243. 


ii.  Wagnerus  (1)  autem  contrarium  locum  habere  dicunt, 
quod  indicaret , depressionem  in  corpusculis  adesse  , 
quam  ob  rem  hi  auctores  cum  Young  et  H.  Nasse  (2) 
corpuscula  in  sanguine  humano  considerant  tamquam 
discos  biconcavos  cum  superficie  centrali  concava  et  mar- 
ginibus torosis.  Secundum  Kostlxn  (3)  difficile  est,  hanc 
concavitatem  demonstrare,  quia  fieri  nequit,  ut  hac  de  re 
judicetur  inspecto  corpusculo  a latere  , quo  semper  mar- 
go disci  oculo  opponitur.  Secundum  hunc  auctorem 
melius  erit,  corpuscula  sanguinis  habere  pro  discis  super- 
ficies planas  habentibus.  Paget  (4)  animadvertit  ex 
quantitate  contentorum  pendere,  utrum  sint  superficies 
convexae  an  concavae. 

(e)  De  diversis  phasibus  quas  repraesentant  corpuscu- 
la, tempore  quo  involvuntur,  legantur  et  conspiciantur , 
quae  Wagnerus  hac  de  re  adnotavit  et  delineari  curavit  , 
libris  et  iconibus  laudatis,  quibus  egregie  comprobantur, 
quae  jam  suo  tempore  vidit  Leeuwenhoeckius. 

(/)  Haec  observatio  satis  comprobata  est  et  quicumque 
semel  per  microscopium  corpuscula  , praecipue  magna  et 
elliptica,  observaverit,  eadem  viderit.  In  figura  4 simul 
observatur  superficies  concava  (Cf.  adnotatio  sub  litt.  d) 
et  margo  corpusculi  rotundatus.  Secundum  Mulierum  (5) 
in  Homine  hicce  margo  est  applanatus  , eodem  modo  quo 
hoc  in  monetis  novis  videmus,  ita  ut,  quando  a margine 
tale  corpusculum  inspiciatur,  exhibeat  lineam  aeque  cras- 
sam , utroque  fine  linea  transversa  terminatam.  Melius 
autem  est , cum  IIodgkin  (6) , Schultz  (7)  , Wagnero  (8) 
et  Nasse  (9}  margines  rotundatos  assumere.  Ita  etiam  a 
Wagnero  in  tabula  de  granulis  sanguinis  , in  corpusculis 
diversorum  animalium  delineantur. 


(1)  Beytrage  I St.  1833,  pag.  3 seqq. 

(2)  Untersuchungen  2 Bd.  I E.  pag.  48  seqq. 

(3)  Mikroskopische  Forschungen  1840 , pag.  55. 

(4)  Report  on  the  chief  Results  obtained  by  the  use  of  the  Mi- 
croscope  1842,  pag.  10. 

(5)  Handb.  I.  pag.  105  seqq. 

(6)  Fitoa.  Not.  XVIIL  pag.  241  seqq. 

(7)  Circulat,  pag.  12  seqq. 

(8)  Beitiage  II  H.  pag.  5. 

(9)  Untersuchungen  2 Bd.  I E.  pag.  48  seqq. 

(^)  Globulus  , quem  vidit  Leeuwekhoeckius  in  eorpuscu- 
lo  sanguinis  Salmonis  a recentioribus  nomen  accepit  nu- 
clei. Hewson  (1)  primus  observavit , actione  aquae  vel 
putredinis  , corpuscula  dividi  in  membranam  externam  et 
nucleum.  Hodie  corpuscula  in  genere  considerantur 
tamquam  cellulae  primariae  nucleo  praeditae  et  nemo  du- 
bitat, quin  dicta  corpuscula  in  Avibus  et  inferioribus  Yer- 
tebratis  consistant  ex  cellula  externa  formata  e membrana 
eximie  tenera  , molli  et  elastica  , in  qua  continetur  mate- 
ries colorans  et  nucleus , qui  superficiei  internae  mem- 
branae adhaeret , quoad  formam  cellulae  similis  sed 
quoad  magnitudinem,  quartam  ejus  partem  efficiens.  Hic- 
ce  nucleus  non  habet  colorem  et  in  magnis  corpusculis 
nonnullorum  Amphibiorum  continet  numerum  distincto- 
rum granulorum  (2).  Sic  in  corpusculis  Sirenis  in  nucleo 
inveniuntur  circiter  20 — 30  granula  (3).  Haec  granula 
etiam  X/EEUWEintOECKius  vidit  in  Salmonis  sanguine  numero 
4 — 8.  Cf.  fig.  8.  Quaeritur  autem  inter  viros  doctos , 

utrum  corpuscula  mammalium  revera  habeant  nucleos  , 
an  potius  macula  centralis  sit  producta  ex  materie  colo- 
rante versus  peripheriam  accumulata.  Henle  (4)  rem  sic 
dirimit,  dicens,  in  paucis  tantummodo  particulis  adesse 
nucleos  , dum  in  longe  plurimis  et  quidem  perfecte  evolu- 
lutis  non  adsint , ita  ut  nucleus  post  perfectam  cellulam 
sensim  sensimque  absorbeatur. 

Chemico  charactere  nucleus  semper  differt  a cellu- 
la. Materies  colorans  (fflaematine , Jlaerna tosine)  fa- 
cile aqua  solvitur,  qua  tota  quanta  extrahi  potest  e cel- 
lulis involventibus.  Cellulae  componuntur  ex  substan- 

tia albuminosa  ( Globulin  Berzelius)  , quae  non  ita  fa- 
cile aqua  solvitur;  nuclei  consistunt  ex  materie  al- 

buminosa , a priori  diversa , sed  contra  simili  fibrinae 
coagulatae , quae  insolubilis  est  in  aqua  et  tantam 

quantitatem  materiei  inorganicae  continet , ut  formam 

et  forsan  substantiam  post  combustionem  retineant  (5). 


(1)  1.1.  pag.  16 

(2)  Paget  1.1.  pag.  11. 

(3)  Ovven  in  art.  Siren  , Penny  Cyclop. 

(4)  Allgem.  Anat.  pag.  132. 

(5)  Cff,  Hartikg,  Gissingen  belreffende  de  cerate  vorming  der 

Optimam  analysin  physico-chemicam  dedit  Yogelius  (1). 
(h)  Cff.  quae  hac  de  re  dixi  in  adnotatione  praecedente. 
(/)  Hi  globuli , quos  Leeuwenhoeckius  observavit , certe 
non  formarunt  particulam  sanguinis;  secundum  ea,  quae 
hodie  scimus  de  compositione  corpusculorum , non  ad- 
mittenda est  talis  structura,  sed  melius  conveniebat  aucto- 
ris nostri  theoriae,  qua  globuli  sanguinis  ex  6 globulis 
constarent.  Ut  mihi  videtur , observavit  auctor  globulos 
lymphae , quos  praeter  corpuscula  in  sanguine  adesse  ob- 
servarunt J.  Mullerus  (2) , R.  Wagnerus  (3)  en  H.  Nas- 
se (4).  Secundum  Wagnerum  sunt  sphaerici  et  granulati , 
praeterea  in  diversis  animalibus  efficiunt  quartam  partem 
magnitudinis  corpusculorum  sanguinis.  Si  in  sanguine 
e vena  misso  examinantur , non  raro  accumulantur  aut 
sibi  invicem  apponuntur,  qualis  dispositio  ovalis- et  nume- 
rus sex  Leeuwenhoeckiubi  certe  perduxerunt  ad  opinionem , 
particulam  nempe  esse  sanguinis  ex  sex  aliis  compositam. 

(h)  Haec  observatio  comprobatur  experimentis  virorum 
doctorum  Della  Torre  (5) , Fontana  (6)  , Schultzii  (7)  , 
Wagneri  (8)  et  Nasse  (9).  Secundum  duos  priores  par- 
ticulae, quando  premuntur,  ad  longitudinem  quinque  dia- 
metrorum extendi  possunt.  Etiam  Wagnerus  , formae  mu- 
tationem variam  subire  corpuscula  sanguinis  pressione , 
observavit. 

(/)  Hanc  observationem  confirmavit  Hewson  (10)  , qui 
simul  viridem  colorem  sanguinis  vidit  in  Locustae  larva. 

(m)  Minorem  copiam  corpusculorum  in  Invertebratis 
comprobarunt  recendiores.  Ceteroquin  differunt  forma 
inter  se  et  maximam  partem  sunt  irregularia,  granulala  , 


cellen  etc.  Tijdsclir.  voor  Nat.  Geschied.  en  Physiol.  8e  deel  et 
Lixk  in  Poggendorffs  Ann.  Bd.  46. 

(1)  Wagwer  Lehrb.  der  Physiol.  pag.  160. 

(2)  Handb.  I pag.  108. 

(3)  Beytrage  I H.  p.  35  II  H.  pag.  18  seqq. 

(4)  Untersuch.  2 Bd.  I H.  pag.  31  seqq. 

(5)  Weber  Ariat.  I.  pag.  160  seqq. 

(6)  Ibidem. 

(7)  Circul.  pag.  19. 

(8)  Beitr.  II.  II.  pag.  17. 

(9)  Untersuch.  2 Bd.  I II.  pag,  48  seqq. 

(10)  1.1.  pag,  42, 

ad  formam  circularem  inclinant  et  praedita  sunt  nu- 
cleis. 

(n)  Auctor  hic  committit  inexplicabilem  errorem ; dif- 
ferentia enim  inter  corpuscula  Hominis  et  Ranae  erat  sa- 
tis magna , ut  in  oculos  exercitatos  Leeuwejvhoeckii  oc- 
curreret. Sine  dubio  singula  corpuscula  non  inter  se 
comparavit. 

( o ) Hancce  computationem  pro  homine  totam  quantam  con- 

firmarunt recentiores.  Secundum  Leeuwenhoeckium  globulus 
sanguinis  est  arenae  majusculae  , quarum  30  juxta  se 
invicem  positae  efficiunt  unius  pollicis  latitudinem.  Mensura 
igitur  pro  particula  sanguinis  in  homine  est  ®un- 

dem  numerum  dederunt  computationes  Rudolphi  (1)  et 
Hobgkin  (2)  , t tro  autem  observationes  "Wagneri  (3). 

Mensurae  corpusculorum  in  Homine  a variis  auctoribus  com- 
putatae et  quarum  plurimae  pauliulum  inter  se  differunt , 
inveniuntur  apud  Kostlin  (4)  et  Mandl  (5).  Secundum 
Paget  (6)  diameter  variat  inter  Dif- 

ficile est  invenire  quamdam  connexionem  inter  variam 
magnitudinem  corpusculorum  et  aliarum  partium  orga- 
nismi in  diversis  animalibus.  Inter  mammalia  maxima 
sunt  in  Elephante  (7) , quae  circiter  quadruplo  majora 
sunt  quam  corpuscula  humana : sequuntur  illa  ex  Capy- 
bara  et  Rhinocerote  (8j  et  deinde  humana.  In  genere  in 
Ruminantibus  sunt  minora  quam  in  reliquis  Mammalibus 
et  minima,  hucusque  cognita,  sunt  corpuscula  Moschi  ^a- 
pu  (9),  quorum  diameter  transversus  est  T-24o¥  D.  Cor- 
pusculorum ellipticorum  , quae  inveniuntur  in  Avibus , 
sunt  minima,  excepto  genere  Cameli;  in  genere  bis  lon- 


(1)  Physiologie  I.  pag.  145. 

(2)  Fkor.  Not.  1.1.  pag.  143. 

(3)  Beitr.  I St.  pag.  3;  II  St.  pag.  5. 

(4)  1.1.  pag.  55. 

(5)  1.1.  pag.  10. 

(6)  1.1.  pag.  10. 

(7)  Mandi,  i.l.  pag  17  et  Owen  Contribut.  to  tbe  coresp.  Anat. 
of  Blooddiscs , Lond.  Med.  gazette.  Nov.  15,  1839. 

(8)  Mandi,  1.1. 

(9)  Owen  1.1.  Dec.  20,  1839  et  Gciliver  App,  lo  Gerbkr’9 
Gen.  Anat.  pag.  44. 


33 


giora  sunt  quam  Jata , ifa  ut  eorum  dimensiones  sint 
ToTFfr  — WTo  P-5  eorum  crassities  sexies  minor  est  quam 
longitudo.  In  Reptilibus  occurrunt  corpuscula  maxima 
sed  simul  minimam  habentia  crassitiem  si  cum  longitudine 
comparatur  ; in  Proteo  circiter  -f  }~<j  P*  , in  Cryptobranclio 
Japonico  longitudo  est  -5 , lalido  P.  (1J.  In  Ea- 

trachiis  in  genere  circiter  sunt  P-?  in  Rana 

T2V0  — T9V0  P*  i crassities  tantummodo  octavam  partem 
longitudinis  efficit.  In  Piscibus  corpuscula  similia  sunt  iis 
ex  Reptilibus,  quamquam  in  genere  quoad  magnitudinem 
minora  et  minus  elongata.  Cl.  J.  van  der  Hoevejy  in  Aci- 
pensere Sturione  — TTffTT  P*?  in  Anarrhicha  Lupo 

nmr  — p- » in  s1ua,°  MasteI°  nw  — ttW  p- 

invenit. 

(p)  Quisque  facile  intelligit  totam  hanc  theoriam  , quam- 
quam pro  suo  tempore  ingeniosam  , falsam  esse.  Ea  quae 
supra  de  structura  et  compositione  corpusculorum  diximus 
satis  probant  rem  non  ita  posse  sese  habere  et  theoriam 
superstructam  esse  falsis  observationibus. 

( q ) Modie  scimus  hanc  diversitatem  coloris  pendere  a 
majori  vel  minori  oxygenii  quantitate  in  sanguine  prae- 
sente. 

(r)  Salis  volat,  ol.  Sylvii  sequens  est  formula  (2)  : 

R.  01.  Succini  rft.  gtl.  1. 

— Macid.  gtt.  2. 

— Anisi. 

— Caryoph. 

— Cinnam,  acut.  aa  gtt.  3. 

Liq,  aram.  vin.  unc.  ~ 

Liquor  amni.  vin.  constat  ex  Liquore  amm.  caust. 
p.  1 et  spiritu  v.  rftiss.  p.  2.  Secundum  J.  Mulie- 
rum (3)  Liquor  amm.  caust,  corpuscula  sanguinis  ce- 
lere solvit,  ita,  ut  ne  nuclei  quidem  serventur;  ab 
alcohol  e corpuscula  parum  mutantur,  solummodo  paul- 
lulum  corrugantur.  Quae  igitur  Leeuwemhoeckius  vidit 


(1)  Cf.  Cl.  J.  VAX  DER  Hoeven.  Tijdschr.  voor  Nat.  Gesch.  en 
Phys.  1841 , pag.  270. 

(2)  Phoebus  Handb.  der  Arzneiverordnungslehre  II.  pag.  302. 

(3)  Handb.  I.  pag.  1 13, 

omnino  confirmantur  , nam  elementum  agens  in  sale  vol.  ol. 
sine  dubio  erat  ammonia.  3)e  mutatione  sanguinis  corpus- 
culorum ope  salium,  acidorum  &c.  cff.  MiiLLEKUS  (1) 
et  KbsTHN  (2)  , apud  quem  complures  auctores  citantur , 
qui  hac  de  re  experimenta  instituerunt.  Mutationem 
coloris  confirmarunt  Thenard  et  Hunefeld  (3) , qui  , 
admoto  gaz  ammoniacale , viderunt  sanguinem  adipisci 
colorem  cerasis  similem. 


(1)  Handb.  I.  pag.  111. 

(2)  1.1.  pag.  59  seqq. 

(3)  Mulier  Handb.  I.  pag.  31". 


CAPUT  II. 


JBE  YASIS  ET  CIRCULATIONE. 


Praeterquam  in  animalibus  vertebratis  Leeuwen- 
iioeckius  vasa  sanguifera  etiam  animadvertit  in  non- 
nullis Crustaceis  ex.  gr.  Crangone  (Epist.  66)  et  In- 
sectis, uti  Locusta  et  Tinea.  Secundum  eum  Inse- 
ctorum vasa  constant  ex  annulis  (Epist.  73,  75)  (a). 
Observationes  , quas  fecit  auctor  in  vasis  sangui- 
feris  majoribus  animalium  Yertebratorum , partim 
sunt  novae,  partim  continent  ea,  quae  jam  innotue- 
runt post  circulationem  inventam  ab  IlARVEiO  anno 
1619.  Membranam  internam  tenuissimam  ab  arte- 
ria separavit  et  vidit,  quomodo  constaret  ex  incre- 
dibili numero  tenuissimarum  particularum  per  se 
invicem  currentium  et  retis  ad  instar  concatenata- 
rum. Alteram  arteriae  tunicam , quam  prior  texe- 
rat, etiam  examinavit  et  comperit  ejus  partes  se  in 
latitudinem  extendere  atque  igitur  circulares  esse 
(Epist.  67)  (6).  Ope  harum  tunicarum  arteriae  to- 
ties dilatantur,  quoties  sanguis  e corde  in  illas  pro- 
truditur, quam  dilatationem  contractio  arteriae  in- 
sequitur (Ibid.)  (c).  Sicuti  arteriae  illa  vasa  sunt  , 
quae  semper  in  minora  dividuntur , sic  ex  mi- 
noribus vasis  sensim  sensimque  in  majora  desi- 
nunt venae.  (Epist.  65).  In  Tritone  observavit , 
quum  sanguis  jam  per  aliquod  spatium  per  venas 

versus  cor  delatus  fuisset,  venas  illas  iterum  dis- 
pesci in  alia  vascula  tenuiora  atque  post  parvi 
loci  intervallum  iterum  cum  aliis  vasculis  con- 
jungi (Epist.  123).  De  tunica  venarum  obser- 
vavit , eam , vena  discissa  , ex  nullis  aliis  parti- 
bus esse  conflatam , nisi  ex  confertis  perpetuis  filis 
parvis  , eadem  ratione  qua  videmus  ramum  ali- 
cujus  venae  cum  omnibus  suis  ramulis  in  nostro 
aut  alius  animalis  corpore  sese  habere  ; qui  rami 
tanta  gaudebant  flexibilitate , ut  quamlibet  impres- 
sae figurae  imaginem  retinerent  (Epist.  38)  ( d ). 
Hoc  loco  memoranda  observatio  , quam  fecit  in  pin- 
na caudali  Pleuronectae  Flesi ; arteriola  non  ma- 
jorem habebat  diametrum,  quam  ut  duabus  tribus- 
ve  sanguinis  particulis  simul  esset  pervia  , quum 
nempe  pisciculi  pinnae  quiescerent  atque  pinnarum 
ossicula  satis  prope  ad  se  invicem  accederent  ; 
sed  non  tantam  in  ea  animadvertere  licebat  lati- 
tudinem , quum  pisciculus  pinnas  ad  natationem 
praepararet , adeoque  pinnarum  ossicula  magis  a se 
invicem  dirimerentur , membranulae  expanderen- 
tur et  igitur  vascula  sanguifera  in  tenuibus  mem- 
branis latentia  ad  duplo  majorem  et  quod  excedit 
longitudinem  extenderentur , quam  antea  habuis- 
sent, ubi  pinnae  quiescerent  (Epist.  128)  (e). 

Est  effatum  auctoris , quodcumque  vas  sanguiferum 
nullibi  patere  vel  hiare  , nisi  ubi  sanguinem  cordi 
affundat  (Epist.  29).  IKnc  etiam  arterias  et  venas 
considerat  tamquam  eadem  vasa  continuata  et  vi- 
debat transitum  ex  arteriis  in  venas  fieri  vasculis 
minutissimis  , quae  uni  tantummodo  corpusculo  san- 
guinis pervia  erant  (/*).  Haec  vascula  aliis  locis 
vocabat  arterias  vel  venas  minimas , vasa  minima 
(Epist.  65  , 68  , 119)  atque  primum  observavit  in 
Gyrino,  quae,  ut  eorum  decursum  et  dispositionem 
demonstraret , delineari  curavit.  Tab.  I,  Fig.  1 1 


ab  indicatur  arteria , quae  circa  b in  duos  dispe- 
scebatur ramos , litteris  bc  et  bd  indicatos.  Bini 
lii  ramuli  circa  e denuo  in  unum  coibant ; quae 
unio  non  admodum  diu  durabat , quum  circa  f 
iterum  divideretur  in  duos  ramulos  fg  et  fh  , qui 
circa  i conjuncti  constituebant  venam  ik  (Epist. 
119).  Aliam  hujus  rei  delineationem  dedit  ex  cau- 
da parvae  Anguillae , quam  ob  eximiam  pulchritu- 
dinem hic  adjungam.  Of.  Tab.  II.  Fig.  1.  Quae 
vidit  vasa  sanguifera  duplo  circiter  majora  exhi- 
bentur , quam  pictor  ea  revera  viderat  et  simul  no- 
tandum , decursum  vasorum  particulis  sanguinis  , per 
ea  currentibus  , indicatum  esse.  Litteris  B D F 
repraesentantur  arteriae  , ACE  venae.  Adumbra- 
tur quomodo  arteriae  sensim  attenuentur  et  per 
vasa  minima , quae  non  sunt  latiora , quam  ut 
singulae  sanguinis  particulae  per  ea  transire  pos- 
sint et  diversis  locis  anastomoses  constituunt  , in 
venas  transeant  quae  sensim  sensi mque  incrassen- 
tur (g*).  Si  majusculum  ex  vulgari  glarea  arenae 
granum  in  decies  centena  millia  partium  dividere- 
tur, una  ex  illis  partibus  etiam  foret  major, 
quam  ut  ei  per  ejusmodi  vasculum  transitus  pate- 
ret (Epist.  112).  Ceteroquin  in  genere  eorum  ma- 
gnitudinem deducit  ex  magnitudine  particularum 
sanguinis  (Epist.  65)  (A).  Vasa  minima,  quae  in 
animalibus  sanguine  frigido  praeditis  clare  per- 
spexit , difficillimum  erat  ei  videre  in  alis  Vesper- 
tilionis et  observationes  omni  successu  camerant  in 
crista  Galli  et  in  auribus  Cuniculi ; eousque  ta- 
men pervenit , ut  in  dictis  alis  vascula  detegeret  , 
per  quae  unicus  tantum  sanguinis  globulus  meare 
posset  et  ubi  ejusmodi  vasculum , quantum  ex  in- 
tuitu conjicere  licebat  , cum  crasso  barbae  pilo  com- 
pararet , dicere  cogebatur,  quatuor  decies  centenas 
vices  esse  tenuius  (Epist.  68), 

Vasa  minima  propriam  habere  tunicam  , enuncia- 
vit  Epist.  112  posteaque  hoc  affirmavit  dicens : Si 

vascula  exigua  tunicis  destituta  forent , fieri  non 
posse , quin  in  unum  coalescerent , ubi  se  invi- 
cem secare  viderentur,  quod  tamen  contingere  non 
observamus  (Epist.  119)  (z).  Ex  his  vasis  sangui- 
neis nihil  alimenti  in  partes  corporis  elabi  potest 
praeter  partem  sanguinis  serosam  , quae  per  tenuis- 
simarum arteriolarum  tunicas  trajicitur  (Epist.  29  , 
112)  {k).  Leeuwenhoeckius  quaerit  an  ea  apertu- 
ris sint  instructa  , quae  aperturae  minutissimis  vas- 
culis essent  conjunctae  , ut  ita  singula  ea  vascula 
pro  natura  organi  succos  e vasis  sanguiferis  accipe- 
rent (Epist.  74). 

Circulationem  sanguinis  in  vasis  istis  minimis  sae- 
pius observavit  auctor.  Sic  eam  vidit  in  branchiis 
Gyrini  ut  et  in  ejus  cauda.  Ibi  enim  non  tan- 
tum videbat  sanguinem  variis  locis  per  tenuissima 
vascula  e media  cauda  ad  partes  ejus  exteriores  de- 
ferri , sed  singula  ejusmodi  vasa  sanguifera  in  ar- 
cum inflecti  ac  sanguinem  denuo  ad  mediam  cau- 
dam deducere  , ut  eum  ita  iterum  versus  cor  de- 
ferrent (Epist.  65)  (/).  Nonnumquam  observavit 
sanguinem  quum  ceteroquin  eadem  celeritate  per  vasa 
duceretur , in  tenuissimis  vasculis  aliquando  quiesce- 
re et  post  aliquod  tempus  denuo  protrudi  (Epist. 
65).  Alio  tempore  etiam  vidit  sanguinem  solito 
majori  celeritate  circulantem ; addit  hanc  retarda- 
tionem et  accelerationem  cursus  non  raram  esse  et 
repetendam  ab  actione  minuta  vel  aucta  cordis 
(Epist.  65,  119).  Sanguinem  nonnumquam  in  ar- 
teriis et  venis  minoribus  retrocurrentem  ac  paullo 
post  iterum  protrudi  observavit  (Epist.  67,  119). 
Praeter  has  oscillationes  in  Yespertilionis  auricula 
saepe  vidit  sanguinem  in  arteriis  coagulatum ; cu- 
jus autem  cursus  post  aliquod  tempus  restitue- 

batur.  Coagulationem  effecerant  frigus  vel  lan- 
guor animalis,  cum  contra  calor  circulationem  re- 
stituisset (Epist.  67).  Ubi  alicui  corporis  nostri 
parti  solito  major  flexus  vel  pressio  infertur,  eo  in 
casu  cursus  in  variis  liujusce  membri  vasis  san- 
guiferis  impeditur , uti  hoc  vidit  in  Tritone  (Epist. 
123).  Huc  etiam  referenda  observatio  in  Pleuro- 
necta  Fleso  facta , ubi  ad  rapidum  motum  sangui- 
nis inhibendum  per  duo  vel  tria  minuta  tempo- 
ris arteriolas  premebat ; post  hanc  pressionem  in 
parvis  vasis  sanguiferis  nullae  particulae  sanguinis 
conspici  poterant , sed  solum  fluida  materies  per  va- 
sa vehebatur , quae  pauli ulum  rubro  colore  erat 
tincta  (Epist.  128).  Notatu  dignum  est,  inquit 
auctor , in  exiguis  vasculis  , quae  longissime  a cor- 
de essent  remota , ut  in  cauda  Gyrini , non  tam 
repentinam  et  vehementem  sanguinis  protrusionem 
fieri  ac  in  vasis  cordi  proximis.  Attamen  licet 
continuus  cursus  hic  etiam  distincte  posset  digno- 
sci , clare  tamen  animadverti  poterat  ad  singulas 
cordis  pulsationes  paullo  celeriorem  reddi  cursum 
(Epist.  65)  (m).  Has  observationes , quas  de  san- 
guinis circulatione  fecit  in  Gyrino , Tritone  et 
Pleuronecta  Fleso  , confirmavit  in  Rana  ipsa  , An- 
guilla , Lupo , Truta , Cyprina , Perca  et  Passere 
(Epist.  65  , 66,  67  , 123,  128). 

Celeritatem  tandem  circulationis  LEEUWENHOECKI- 
us  definiit  in  cauda  Anguillae.  Censuit  nempe  san- 
guinem tempore  septuagesimae  secundae  minuti  par- 
tis , in  arteria  3 vel  4 simul  particulis  sanguinis 
pervia , ad  longitudinem  decimae  quintae  pollicis 
partis  progredi  $ atque  ita  ipsum  44  pollicum  lon- 
gitudinem spatio  minuti  emetiri ; si  hic  numerus 
multiplicatur  per  60  Minuta  , sequitur , sanguinem 
in  Anguilla  horae  spatio  288  pollices  posse  protru- 
di. — Ponamus  jam  cor  , in  Anguilla  , ab  extre- 

mis  caudae  partibus  1 1 pollices  distare  ; ergo  eti- 
am sanguis  , qui  per  undecim  pollicum  longitu- 
dinem protruditur , necessario  per  eandem  debet 
reverti  longitudinem , antequam  ad  cor  redeat  et 
igitur  omnino  peragit  spatium  22  pollicum.  Cum 
autem  288  pollicum  longitudo , quae  est  longitu- 
do , quam  sanguis  horae  spatio  percurrit , dividatur 
per  22 , sequetur  sanguinem  paullo  plus  tredecim 
vicibus  e corde  Anguillae  usque  ad  ejus  caudae  ex- 
tremitatem , ac  denuo  ab  ea  ad  cor  horae  spatio 
posse  circumagi.  Pinnae  et  caput  tantum  II  pol- 
licem a corde  disstant ; unde  sequitur  sanguinem  ibi 
96  vices  horae  spatio  posse  circumagi.  Ponamus 
sanguinem  in  corpore  nostro  eadem  celeritate  per 
arterias  ferri  9 qua  in  Anguilla  fertur  ac  extremi- 
tates digitorum  pedis  a corde  distare  41  pedes  ; 
sanguis  a corde  ad  pedum  digitos  , atque  inde  ite- 
rum ad  cor  9 pedum  spatium  emetiri  debet  at- 
que horae  spatio  21  tantum  vices  circumagitur. 
Hic  numerus  in  manuum  digitis  est  4T4T  , in  abdo- 
mine et  pectore  12  ; in  capite  8 (Epist.  67). 


ADN0TATI0NES. 


(a)  UDx  ultimis  verbis  patet , quae  habuit  pro  vasis 
Leeuwejshoeckius  , in  Insectis  fuisse  tracheas  , quas  consti- 
tutas scimus  ex  filo  spiralem  in  modum  contorto  et  inter 
duas  distinctas  membranas  posito.  Tasa  sanguifera  nec 
recentieres  invenerunt  in  Insectis.  Carus  autem  primus 
vidit , fieri  circulationem  sanguinis  in  interstitiis  organo- 
rum. Facla  est  haec  observatio  in  lamellis  pinnosis  larvae 


41 


generis  Agrionis  , denique  in  alis  nymphae  (i).  In  Crus- 
taceis  eum  vidisse  vasa  , lubenter  credimus.  In  his  etiam 
distincte  observavit  circulationem , quod  non  ila  in  in- 
sectis (2). 

( b ) Postquam  varia  comroenla  hac  de  re  prolata  erant, 
Hekle  (3)  videtur  invenisse  structuram  in  arteriis , ad- 
aptatam functionibus  , quas  experimenta  probant  ab  ea 
esse  productas.  I)uae  refert  de  structura  generali  arteria- 
rum, paucis  hic  commemorabo.  Ab  interiore  initio  du- 
cto 1°  loco  occurrit  stratum  tenue  epitheliale  , consistens  e 
cellulis  ellipticis  et  rhomboideis  , lamellaribus , quae  non- 
numquam in  fibras  longitudinales  et  spiralem  in  modum 
contortas  sunt  elongatae.  2°.  Ad  internam  faciem  hujus 
epithelii  invenitur  stratum  peculiaris  structurae , tunica 
striata  vel  fenestrata  dicta  (refert  tunicam  internam  vete- 
rum anatomicorum)  consistens  e tenerrima,  aliquantum 
rigida  et  fragili  membrana , saepius  perforata  multis 
aperturis  circularibus  seu  ovalibus  et  constructa  e fibris 
pallidi  coloris  , planis , tenellis  , quae  maximam  partem 
extenduntur  in  longitudinem.  Haec  tunica  saepius  mor- 
bose afficitur  et,  si  arteria  contrahitur,  in  genere  assumit 
plicas  longitudinales.  3°.  In  nonnullis  arteriis  hanc  sequi- 
tur tunica  plana  formata  ex  simplici  strato  fibrarum  longi- 
tudinalium granularium,  analoga  tunicae,  quae  magis  pro- 
minet in  venis.  4°.  Tunica  quarta  componitur  e fibris 
circularibus  (tunica  media  seu  elastica  plurium  auctorum 
praecedentium  , tunica  muscularis  Huhteri)  , quae  format 
praecipuam  partem  parietis  arteriae  et  comprehendit  omnes 
illas  fibras , quae  ab  eo  abrumpi  possunt  in  directione 
transversa.  Ejus  fibrae  sunt  planae  , clarae  et  granulares 
et  franguntur  finibus  abruptis.  Singulae  in  genere  exhi- 
bent in  medio  juxta  longitudinem  maculas  , vel  dispersas 
vel  ordine  collocatas,  quo  una  linea  longitudinalis  esse  vi- 
detur. Haec  tunica  contractilitatem  arteriae  praebet  et 
ejus  fibrae  conveniunt  structura  et  ratione  evolutionis 


(1)  Cff.  Cl.  J.  vax  der  Hoefen  Ilandb.  dsr  Dierk.  I.  pag.  294 
et  C.  G.  Carus  Entdeckurig  emes  einfachen  vom  Herzen  aus  be- 
schleunigten  Blutkreislaufes , 1827. 

(2)  Epist.  66. 

(3)  Allgem.  Anat.,  pag.  494. 

cum  stratis  fibrarum  vitae  organicae  , ven  triculi  ex,  gr.  — 5°. 
Exteriora  versus  sequitur  tunica  texturae  elasticae  singula- 
ris naturae  (Tissu  jaune , tunica  elastica  Hunteri)  ; haec 
autem  tantum  exsistit  in  arteriis  majoribus  et  ejus  cras- 
sities  comparata  cum  ea  praecedentium  tunicarum  immi- 
nuitur in  proportione  directa  ad  magnitudinem  arteriae. 
Directio  fibrarum  varia  est  in  variis  arteriis  (lj.  6°.  Tu- 
nica extima  et  cellularis  consistit  e membrana  cellulari 
communi  , cum  filamentis.  Yidemus  quae  in  genere  de  dis- 
positione et  natura  tunicarum  arteriarum  prolata  sint  ab 
Hejsle  quae  si  comparamus  cum  observationibus  Leeuwek- 
hoeckii,  constat  ab  eo  descriptam  esse  tunicam  dictam  in- 
ternam , ab  Menle  tamquam  secundum  stratum  conside- 
ratam et  fibras  circulares , constituentes  tunicam  muscu- 
larem Hujiteri  quasque  supra  4°  loco  commemoravimus. 
Botandurri  autem  eas  jam  ante  Leeuwenhoeckium  cognitas 
fuisse. 

(c)  In  arteriis  resident  duae  vires  secundum  Hujvte- 
RUm;  prior  elastica,  qua  arteriae  expanduntur  et  ac- 
commodantur ad  majorem  copiam  sanguinis , vi  cordis 
arteriae  illatam  et  simul  arteria  ad  pristinum  statum 
contrahitur  quo  sanguis  peripheriam  versus  ulterius  pro- 
truditur. Haec  vis  residet  in  tunica  elastica  , 5°  loco  ab 
Henle  descripta.  Altera  vis,  muscularis,  priorem  adjuvat, 
contrahenda  arteria  et  agit  praecipue  transversa  directio- 
ne; hujus  sedes  est  in  tunicis  ab  Meate  sub  2,  3 et  4 
descriptis.  Yidimus  arterias  majores  praecipue  vi  elastica 
praeditas  esse  , minores  musculari  ; elasticam  vim  sensim 
sensimque  diminui  in  minoribus  et  muscularem  incresce- 
re , donec  tandem  actio  arteriae  solummodo  sit  muscula- 
ris ; quamquam  verosimilius  est  elasticitatem  quodam- 
modo continuari  in  arteriis  minoribus.  Ex  his  praecipue 
Hujnteri  (2)  de  arteriarum  actione  monitis,  quae  dixit 
auctor,  facile  explicantur. 

(d)  Sex  tunicae  de  quibus  mentionem  fecimus  inclu- 
dunt omnes,  quae  in  vasis  sanguiferis  inveniuntur  et  dis- 


(!)  Cff.  Kauschel , J)is9.  inaug.  de  art.  et  ven.  struet.  Vratisl. 
1838  et  Schwann  Encyclop.  Worterb.  der  med.  Wissensch.  art. 
Gefasse. 

(2)  Treatise  on  the  Blood, 


tinctio  vasorum  cujuscumque  ordinis  pendet  a quantitate 
et  qualitate  tunicarum  , quae  in  singulis  adsunt,  liuae 
priores  tunicae  et  ultima  eodem  modo  constructae  in 
venis  sicuti  in  arteriis  occurrunt.  3a  Tunica  in  venis 
constituitur , loco  unius,  ex  pluribus  stratis  et  saepius 
morbose  afficitur.  4lJ  Tunica  multo  tenerior  est  et  prae- 
cipue formatur  e fasciculis  textus  cellulosi,  quae  uti  in 
cute  et  tunica  dartos  contractililate  gaudet.  Tunica  vere 
elastica  in  venis  non  invenitur.  Quas  vidit  fibras  Leeu- 
wenhoeckius  , praecipue  pertinere  ad  tunicam  tertiam  exis- 
timo. 

(e)  Haec  observatio  facile  explicatur  ex  elasticitate , qua 
praeditae  sunt  arteria  uti  hoc  supra  vidimus. 

(/)  Hoc  a recentioribus  totum  quantum  confirmatum 
est.  Tascula  illa  minutissima,  quibus  nomen  vasorum  ca- 
pillarium dederunt  (Berres  ea  vocat  vasa  intermedia)  re- 
vera transitum  faciunt  ex  arteriis  in  venas.  Audiamus 
hac  de  re  Mulierum  (1)  sic  loquentem:  » ex  microscopicis 
observationibus  et  subtilioribus  injectionibus  sequitur,  va- 
sa capillaria  tantummodo  esse  transitus  arteriarum  in  ve- 
nas et  nullam  aliam  vasorum  speciem  ex  iis  oriri ; tenuis- 
simas arterias  nullibi  desinere  , nisi  vasorum  capillarium 
ope  in  venas  nullosque  existere  tenuissimos  vasorum  fines. 
Huic  invento  subtilioris  anatomes  eo  majorem  fidem  habere 
debemus,  quum  Hallerus  hypoihesin,  fines  arteriarum 
esse  apertos,  cujusmodi  quinque  species,  nempe  apertu- 
ram in  membranas , in  vasa  lymphatica , in  canales  se- 
cernentes , in  adipem  et  tandem  in  venas  assumsit , po- 
tius secundum  rudiores  opiniones  de  physiologia  anteces- 
sorum finxerit.  Necesse  scilicet  erat,  fines  vasis  tribuere 
apertos,  quia  ne  muci  et  adipis  quidem  secretio  sine  aper- 
tis vasorum  finibus  cogitari  poterat.  Omnium  horum 
transituum  nullus  adest , nisi  perpetuus  transitus  canalis 
arteriosi  in  venosam.  Postquam  Mascagni  , Munterus  , 
Prochaska  , Sommeringius  jam  de  hac  hypothesi  feliciter 
certarant,  transitus  vasorum  sanguiferorum  in  canales 
secernentes  glandularum  semper  adhuc  dubius  mansit.  In 
his  autem  meae  ( J.  Mulieri)  investigationes,  circa  glan- 
dulas agentes,  ad  cognoscendam  structuram  et  subtilissima 


(1)  Ilandb.  I.  pag. 


214. 

initia  canalium  secernentium  , uti  et  observationes  analo- 
gae, quas  instituerunt  Huschke  et  Weber , opera,  quae  me- 
lioribus subsidiis,  nempe  injectione  ipsius  canalis  secer- 
nentis , usu  microscopii  et  historia  embryonis  evolutionis 
nituntur,  nequaquam  illam  exsistere  communicationem 
in  glandulis  secernentibus  declararunt  et  probarunt  radices 
canalium  secernentium,  quam  multiplici  numero  quoque 
in  diversis  glandulis  dispositae  sint , caeca  initia  habere.” 
(g)  Formationem  et  dispositionem  vasorum  capillarium 
tam  accurate  descripsit  Leeuwenhoeckifs  , ut  quicunque  ea 
in  membranis  pellucidis  animalium  sanguine  frigido  prae- 
ditorum viderit,  ei  persuasum  erit  de  veritate  repraesen- 
tationis. Igitur  hic  non  repetam  , quomodo  recentiores 
rem  comprobaverint;  solummodo  ea  hic  attingam,  quae 
hisce  temporibus  prolata  sunt  ad  cognitionem  capillarium 
pleniorem  reddendam.  Sic  in  genere  non  facile  indica- 
tur, tibinam  desinant  arteriae  et  incipiant  vasa  capilla- 
ria , quod  etiam  patet  ex  delineatione  Leeuwenhoeckiana  ; 
attamen  Marshall  Hall  (Ij  hunc  inter  arterias  et  capilla- 
ria terminum  adesse  vidit  in  pulmonibus  Salamandrae  , 
Banae  et  Testitudinis  ; hoc  autem  facile  explicatur,  si  re- 
putamus breve  spatium  inter  cor  et  pulmones,  quo  nem- 
pe arteriae  multiplici  ramificatione  et  ramorum  imminu- 
tione non  facile  praeparari  possunt  ad  transitum  in  capil- 
laria. JYonnulli  auctores  uti  J.  Mullerus  (2)  et  Bur- 
dach  (3)  rete  capillare  non  considerarunt  tamquam  pro- 
priam divisionem  systematis  vasculosi  , sed  solummodo 
tamquam  transitum  arterias  inter  et  venas.  Contra 
Schultz  (4)  , M.  Mali  (5)  et  Berres  (6)  in  singulari  structu- 
ra hujus  retis  et  propria  natura  parietum  capillarium  cri- 
terium  se  invenisse  crediderunt,  quo  systema  capillare  a 
ceteris  vasis  separarent  et  ei  proprium  locum  in  systemate 
vasorum  adsignarent.  — Be  diversa  forma  externa , quam 
arteriae  minutissimae  sicut  rete  capillare  acquirunt  secun- 


(1)  Ou  the  Circulation  oi  tlie  blood  1830.  pag.  33  seqq. 

(2)  Handb.  I.  pag.  210. 

(3)  Physiol.  IV.  pag.  191. 

(4)  Circul.  pag.  165  seqq. 

(5)  1.1.  pag  17  seqq. 

(6)  Mikr.  Anat.  pag.  58. 

dum  diversum  partium  contextum  , nulla  mentio  facla  est 
a Leeuwenhoecrio.  Sommeringius  (1)  primus  figuram  ar- 
teriarum minutissimarum  in  intestinis  tenuibus  comparavit 
cum  arbusculo  frondoso,  inplacenta  cum]  fimbria,  in  liene 
cum  peniculo  , in  musculis  cum  fasciculo  surculorum  , in 
lingua  cum  penicillo  , in  liepate  cum  aslro  , in  testiculo  et 
cerebro  cum  cirro  , in  membrana  Schneideriana  cum  cla- 
thris,  &c.  Berres  (2)  autem  primus  fuit,  qui  leges  defini- 
tas constituit  circa  divisionem  vasorum  in  singulis  textu- 
ris. Krause  (3)  ejus  observationes  in  genere  confirmavit. 
Ouae  autem  cum  melius  germane  quam  latine  intelligan- 
tur , lector  ipsos  auctores  adeat  citatos.  Etiam  inter  ca- 
pillaria ipsa  exsistere  differentiam  quoad  dispositionem  in 
diversis  partibus,  facile  intelligitur  , quamquam  major  sit 
in  parvis  arteriis  praecedentibus  et  venis  insequentibus 
Braecipue  injectiones  hanc  differentiam  probarunt;  atta- 
men quamquam  mirandas  detexerunt  formas  et  haec  fa- 
cta rei  veritatem  demonstrant , nil  adbucdum  ad  veram 
naturam  processuum  , quibus  capillaria  in  contactu  veni- 
unt cum  partibus  cingentibus , explicandam  contulerunt. 
In  genere  observationes  hac  de  re  factae  huc  redeunt : ca- 
pillaria reticula  constituere  , quae  inter  spatia  elementorum 
in  quocumque  organo  vel  textu  transeunt;  nodulos  hoc 
reticulo  formatos  quoad  formam  arcte  cohaerere  cum  dis- 
positione elementorum  in  texturis  ; in  nonnullis  partibus 
uti  pulmonibus,  choroidea  et  quibusdam  membranis  mu- 
cosis non  latiores  esse  istos  nodulos  quam  ipsa  vasa  ca- 
pillaria sed  in  genere  ter  vel  quater  magnitudine  ea  supe- 
rare ; tandem  generalem  esse  legein  , quo  magis  actuosam 
functionem  alicujus  organi , quod  praecipue  in  glandulis 
secernentibus  observamus , eo  arctius  reticulum  vasorum 
capillarium  esse  constructum.  Quicumque  plura  hac  de 
re  scire  cupiat,  conferat  locos  supra  laudatos  et  Kost- 
lin  (4)  ubi  simul  auctores  citantur  qui  hanc  rem  ad  haec 
usque  tempora  perscrutati  sunt. 

( h ) Hoc  in  genere  ita  sese  habere  rei  naturae  convenit 


(J)  Mulier  Handb.  I.  pag.  212. 

(2)  Mtkr  Anat,  pag.  38  seqq. 

(3)  Muller’s  Archiv  1837  pag,  3. 

(4)  I 1.  pag,  74. 

et  satis  comprobator  a recentioribus  (1).  Mine  Leeuwen- 
hoeckius  in  Anguillae  cauda  magnitudinem  capillarium 
deducit  ex  diametro  corpusculorum  , quae  in  omnibus 
animalibus  aeque  magna  dicit  esse  , nempe  ^-0Vo 
numerus  convenit  cum  -,4o  arenae  majusculae,  quarum 
30  juxta  se  invicem  positae  efficiunt  pollicis  latitudinem. 
Hanc  dimensionem  nimis  parvam  esse  per  se  patet.  Se- 
cundum Schultzium  (2)  vasa  capillaria  in  membrana  na- 
tatoria llanae  latitudinem  habent  — - ttstt  ^ibi 

non  constat  Leeuwenhoeckius  , ubi  vasa  capillaria  Yesper- 
iilionis  multo  minora  esse  dicit  quam  reliquorum  anima- 
lium. Hic  notandum,  relationem  inter  barbae  pilum  et 
crinem  esse  uti  9 : 4 (3)  et  hinc  latitudinem  pro  vasis  capil- 
laribus Yesperlilionis  esse  circiter  ^ 9Vo  » (Iuo^  convenit 
cum  computatione  Schultzii  (4)  , qui  invenit  capillaria  in 
alis  hujus  animalis  habere  diametrum  ^qo  — rsoo 

Diameter  vasorum  capillarium  in  homine  variat  inter 

„Vir  - w p>  in  8encre  Wnr-  Kiuuse  (5)  d,icit 

adesse  capillaria  inulto  minoris  diametri  nempe  iro-p 

— t4A  r-  el  alia  «w  — sAtr,  uti  in  relina-  villis  ct 

musculis  organicis;  sed  ejus  observationes  universe  non 
sunt  confirmatae.  Attamen  veritati  congruum  est,  in 
nonnullis  organis  nti  cerebro  , adesse  vasa  nimis  parva 
quam  ut  corpuscula  sanguinis  per  ea  meare  possint  (6). 

1 (i)  Omnes  cum  systemate  vasorum  cohaerentes  canales 
praeditae  sunt  tunica  vasorum  communi  , strato  epithe- 
liali (Henle)  , quamquam  Dollinger  (7)  , Wedebieyer  (8)  , 
BAUMGaRTNER  (9)  aliique  vasis  capillaribus  parietes  dene- 
garunt; circulationem  sanguinis  in  iis  cum  cursu  rivuli 
in  arena  comparaverunt.  Hanc  opinionem  BoLLIngek 


(1)  Kostiiw  U.  pag.  73. 

(2)  Circulat,  pag.  169  seqq. 

(3)  Epist.  35. 

(4)  Ibidem. 

(5)  Vermischte  Beobachtungen  Muli.er’s  Archiv  1837* 

(6)  Hehee  U.  pag.  471  en  Wagner  Lebrb.  pag.  186. 

(7)  Denkscbr.  der  Miinchuer  Acadcmie  1818  YII.  pag.  186 

seqq. 

(8)  Kreislauf,  pag.  202.  259. 

(9)  Nerven  und  Blut,  pag.  96. 

probare  voluit  modo  , quo  novus  cursus  sanguinis  in  Em- 
bryone nasceretur ; sed  ex  ortu  novi  cursus  sanguinis 
concludere  ad  statum  jam  conformatum  et  perfectum  non 
licet.  Hodie  autem  constat  revera  existere  parietes  vaso- 
rum capillarium.  Probant  hoc  materies  injectae  ex  arte- 
riis in  venas  transeuntes  et  non  deviae  in  textum  cellu- 
losum et  praeterea  ea  quae  memorat  Leeuwenhoeckius. 
Sed  hisce  temporibus  adsunt  argumenta  directa ; Mulle- 
rus  (1)  postquam  parenchyma  aqua  maceraverat  et  tan- 
dem capillaria  a parenchymate  separaverat  ad  oculos  de- 
monstravit tunicas  capillarium  , in  substantia  corticali  re- 
num , in  choroidea  et  iride  , in  corpore  ciliari , in  plexu 
choroideo  cerebri  et  pulcherrime  certe  in  membrana  la- 
minae spiralis  ex  cochlea  avis  inventa  a Windischmanko. 
Vidimus  igitur  confirmatam  opinionem  auctoris  nostri, 
quam  post  eum  Hallerus  , Spallanzani  , Prochaska  , Bi- 
chatus  , Berres  , Rudolphi  de  parietibus  capillarium  ha- 
buerunt. 

{k)  Haec  opinio  Leeuwenhoeckii  cohaeret  cum  iis,  quae 
memoravit  circa  differentiam  arteriosi  sanguinis  et  veno- 
si; antea  enim  vidimus,  causam  laete  rubri  coloris  sangui- 
nis deberi  majori  copiae  seri  sed  chemica  compositio  san- 
guinis auctoris  tempore  incognita  et  conditio  physiologiae 
imperfecta  erat;  igitur  non  mirandum  etiam  ejus  de  nu- 
tritione  opinionem  non  rey  naturae  accommodatam  esse. 
Quae  hodie  circa  nutritionem  sanguinisque  mutationes 
comperta  sunt,  hic  breviter  commemorabo.  INutritione  in 
peripheria  corporis  corpuscula  sanguinis  quoad  colorem 
mutantur.  Elementa  plasmatis  (fibrinae,  Leeuwenhoeckio 
incognitae)  mutantur,  suppeditando  materiem  ad  reno- 
vanda solida  elementa  organorum  et  simul  excipiendo 
materiem  , quae  usum  suum  jam  praestiterat.  Haec  ma- 
teries consumta  , postquam  sanguinis  circulatio  rursus  lo- 
cum habuit  , ad  superficies  secernentes  pervenit  et  ibi  si- 
mul cum  corpusculis  liquefactis  secernuntur  ex  sangui- 
ne (2). 

(7)  Sanguinis  circulatio  e corde  in  arterias  et  earum 
ramos , sicuti  ejus  reditus  ad  cor  e venarum  ramis  et 


(!)  Handb.  I.  pag.  216,  217. 
(2)  Kostlin  1.1.  pag.  291. 

truncis  jam  ante  microscopicam  investigationem  Harveio(I) 
in  genere  nola  erat.  Contra  transitus  sanguinis  ex  arte- 
riarum ramulis  in  venarum  radices  per  systema  capillare, 
non  potuit  extra  dubium  definiri  nisi  directa  rnicrosco- 
pica  investigatione;  post  Malpighium  (2)  qui  primus  hunc 
transitum  a°  1 661  in  vesica  urinaria  ranae  vidit  et  Leeu- 
WEJVHOECKiuai  prioris  observationes  confirmantem,  persua- 
sum sibi  habebant  omnes  auctores , quibus  fides  haberi 
poterat,  sanguinem  in  statu  normali  et  perfecto  definitis 
viis  et  non  intermisso  flumine  ex  arteriis  in  venas  ope 
systematis  capillaris  pervenire.  Sanguis  fluitans  igitur  uti 
et  systema  vasorum  unum  continuum  clausum  et  ab  omni 
parte  communicationem  habens  constituit  (3). 

(m)  E systole  et  diastole  cordis  oritur  in  initiis  arteri- 
arum, in  primis  aortae  tam  manifestus  conculiens  motus, 
ut  in  truncis  primariis  sanguis  ex  quaque  cordis  diastole 
interrumpatur,  ex  quaque  systole  protrudatur  (4).  In  mi- 
noribus arteriis  flumen,  durante  diastole,  etiam  paullulum 
retardatur , durante  systole , paullulum  acceleratur.  In 
vasis  capillaribus  denique  haec  motus  differentia  prorsus 
desinit  et  sanguis  in  statu  normali  et  perfecto  aequabilem 
motum  habet  (5).  Haec  aequabilitas  cursus  sanguinis 
in  capillaribus  non  videtur  convenire  cum  observatione 
memorata  in  Epistola  63 , ubi  Leeuwenhoeokius  vidit  ad 
singulas  cordis  pulsationes  paullo  celeriorem  reddi  cur- 
sum. Sed  notandum  auctorem  saepius  observationes  suas 
fecisse  in  animalibus  vita  languidis  et  nonnumquam  mori- 
bundis , unde  etiam  explicantur,  quae  de  oscillationibus 
et  coagulatione  observavit.  Experimenta  quae  instituit 
Poiseuille  (6)  effectum  frigoris  et  caloris  in  circulationem 
satis  explicuerunt.  Ceteroquin  ex  observationibus  ipsius 


(1)  Exerc.  de  Motu  cordis  Francof.  1628.  4°.  Edit,  anni 
1766  pag.  56,  60  et  Epist.  ad  Riolanum  pag.  105  et  Epist.  se- 
cunda. 

(2)  Opera  omnia  Edit,  lond.  pag.  140  seqq. 

(3)  Kostein  1.1.  pag.  77* 

(4)  Doeeinger  Denksclir.  VII.  pag.  214. 

(5)  Mum- er  Handb.  I.  pag.  221. 

(6)  Cf.  Ejus  Recherches  sur  les  causes  du  rnouvement  du  sang 
dan9  les  vaisseaux  capillaires.  Ann.  d.  Sc,  nat,  Tom.  V.  1836. 
pag.  111  seqq. 

Leeuweshoeckii  et  rccentiorum  constat  in  singulis  flumini- 
bus variis  conditionibus  sanguinis  motum  accelerari  vel 
retardari ; hic  caussae  anomalae  uti  motus , situs  , pres- 
sio et  laesio  alicujus  partis  notandae  sunt.  Sed  his  quoque 
omissis,  sanguis,  ut  Wedemever  (1)  distincte  observavit, 
in  nonnullis  vasis  capillaribus  celerius  quam  in  aliis  fluit ; 
diversa  vitae  conditio  id  efficere  videtur,  licet  J.  Mulle  - 
rus  (2)  omnia  ad  caussas  mechanicas  referre  conelur. 
Praeterea  celeritas  circulationis  in  subtilissimis  arteriis  et 
venis  , praesertim  autem  in  vasis  capillaribus  , diversitate 
organorum  mutationem  subit.  Spallanzani  (3)  enim  obser- 
vavit motum  sanguinis  celeriorem  in  pulmonibus  , velo  pa- 
latino et  corio  quam  in  mesenterio,  liene  et  hepate  ; quod 
sine  dubio  cum  functione  harum  partium  arcte  cohaeret. 
Superest  ut  mentionem  faciamus  observationis  Leeuwew- 
hoeckii,  in  exiguis  vasculis,  quae  longissime  a corde  essent 
remota , non  tam  repentinam  et  vehementem  fieri  san- 
guinis protrusionem,  quam  in  vasis  cordi  proximis. 
Universe  in  sanis  et  perfectis  animalibus  celeritas  circula- 
tionis a corde  versus  peripheriam  non  multum  imminui- 
tur (4).  In  arteriis  mediae  magnitudinis  videtur  eadem 
ac  in  majoribus  truncis,  quum  fluxus  continuus  durante 
diastole  cordis , motum  tardiorem  durante  systole  emen- 
det. Cum  ulteriori  ramificatione  arteriarum  , circulatio 
autem  quoad  celeritatem  sensim  sensimque  imminuitur 
tandemque  est  tardissima  in  vasis  capillaribus;  secundum 
Spallanzani  (5)  tantum  tertiam  partem  celeritatis,  quae 
locum  habet  in  majoribus  truncis , obtinens.  Mac  igitur  re- 
centiorum  observatione  confirmantur  quae  Leeuwenlioeckius 
suo  tempore  vidit.  Ex  observationibus  doctissimi  Pojseuil- 
LE  (6)  apparet  corpuscula  sanguinis  celerius  in  vasornm 
capillarium  axe  currere , quam  in  eorum  circumferentia  , 
ubi  stratum  invenit  ex  sero  compositum  quod  parieti  ad- 
fixum  est  et  cursu  sanguinis  non  movetur  loco. 


(1)  Kreislauf,  pag.  208. 

(2)  Handb.  I.  pag.  230.  seqq. 

(3)  Circul.  pag.  269  seqq. 

(4)  Haller  Opp.  min.  1.  87.  De  corp.  lium.  fabrica  IV.  pag,1 
56.  Burdach  Phys.  IV.  pag.  276. 

(5)  Circul.  pag.  259. 

(6)  1.1. 

( n ) E.  H.  Weber  (])  de  celeritate  cursus  corpusculorum 
in  capillaribus  caudae  Gyrini  instituit  experimenta.  Tem- 
pore 48  secundorum  in  genere  procedebant  tantum  per 
spatium  unius  pollicis;  quod  spatium  pro  minuto  1*  polli- 
cis erit.  Facile  satis  magna  differentia  cum  numero  no- 
stri auctoris  in  oculos  incurret.  Sed  bene  perspexit 
Leeuwejvhoeckius  , uti  ex  calculis  patet , tempus , quo  san- 
guis e corde  per  arterias  ad  organa  ducitur  et  per  capil- 
laria et  venas  ad  cor  reducitur  , pro  diversis  organis  di- 
versum esse.  Sanguis  fluens  per  vasa  coronaria  cordis , 
longe  minori  tempore  utitur  ad  hanc  circulationem  pera- 
gendam , quam  qui  per  pedes  circulare  debet  (2).  Dif- 
ficillimum certe  opus  est,  quod  conatus  est  Leeuwe:nhoe- 
CKius , hoc  modo  numeris  definire  tempus , quo  fit  cir- 
culatio ex  corde  per  organa  in  cor , nam  non  sufficit 
scire  celeritatem  cursus  in  uno  organo ; simul  notandum 
est  in  diversis  organis  non  eodem  impetu  per  capillaria 
vehi  , denique  sanguinem  celerius  prope  ad  cor  fluitare 
quam  ad  peripheriam  , quam  rem  ipse  auctor  antea  ani- 
madverterat, et  tandem  definiendam  esse  circulationem  per 
branchias  vel  pulmones , qui  numerus  semper  numero  ce- 
leritatis per  singula  organa  est  adjungendus.  Jfon  mirum 
igitur  accidere  potest , numeros  Leeuwohoeckii  pro  ce- 
leritate circulationis  per  diversa  organa,  non  veros  esse. 
Ex  supra  memoratis  caussis,  et  majori  activitate  systematis 
vasculosi  in  animalibus  sanguine  calido  praeditis , facile 
explicare  possumus , cur  in  homine  secundum  nostrum 
auctorem  tam  longo  tempore  opus  sit , ut  sanguis  per 
singula  organa  ad  cor  redeat  ex  quo  oritur.  Recentio- 
res  verosimile  esse  confitentur , circulationem  intra  1-2 
minuta  in  homine  definitam  esse;  si  medium  igitur  tene- 
mus , horae  spatio  45  vices  circulatur  sanguis  (3)  , quo- 
cum  maximus  numerus  Leeuwehhoeckii  comparari  nequit. 


(1)  MuLr,ER’s  Archiv  1837.  pag.  466  seqq. 

(2)  Mult.er’s  Handb.  f.  pag  186. 

(3)  Ibidem. 


CAPUT  UI. 


DE  0 S S I B U S. 


Ex  primis  Epistolis , quas  LeeuweNHOECKIUS  cie 
ossium  compositione  ad  societatem  regiam  Londi- 
nensem  , Anno  1674  , dedit,  patet  auctorem  exis- 
timare se  vidisse  os  ex  globulis  constare  (Pbil.  Trans- 
act.  IX.  pag.  121).  Postea  vero  anno  1678 
rescripsit  , se , cum  ita  sentiret , errasse  et  quae 
globulos  existimavisset , fuisse  summitates  tubulorum , 
e quibus  ossa  componerentur  (Pbil.  Transact.  XII. 
pag.  1002).  His  observationibus  autem  non  con- 
tentus , postea  multiplices  alias  instituit , ad  veram 
ossis  compositionem  detegendam  tandemque  in  ul- 
timis suis  observationibus , quas  instituerat  circa 
solidum  os  femoris  bovini , clare  conspexit  , ex 
quadruplicibus  constare  tubulis  , longitudinem  ossis 
efformantibus , quorum  minimi  adeo  erant  parvi  , 
sibique  mutuo  adeo  uniti , ut  non  facile  possent 
dignosci  in  osse  transverse  dissecto.  Melius  eos 
observare  potuit , cum  observationes  institueret  in 
parvis  frustulis  , quae  , osse  diffisso  , ab  eo  separa- 
rentur, nam  etiamsi  os  subtilissimo  cultro  disseca- 
ret , nihil  praeter  globulos  apparebat , quae  res 
forte  etiam  causa  fuit  cur  initio  auctor  noster  puta- 
verit os  ex  globulis  componi.  Alterum  genus  tu- 
bulorum (quorum  nonnulli  quidem  quater , alii 

sexies  prioribus  majores  erant)  etiam  non  facile 
ab  auctore  detegi  poterant , quia  cultro , quamvis 
acuto  , propter  ossis  duritiem , multae  tubulo- 
rum partes  frangebantur , quae  maximam  partem 
extremorum  osculorum  sive  aperturarum  tubulo- 
rum occludebant.  Tertium  genus  tubulorum  am- 
plitudine multum  superabant  secundum  et  circu- 
lari ordine  erant  collocati.  Praesertim  postquam, 
parvo  spatio  a dicto  ordine  remoto  , eandem  dis- 
positionem tubulorum  observaverat  ? sibi  persuasum 
habebat  LEEUWENHOECKIUS  , quemque  circulum  ho- 
rum tubulorum  novam  esse  ossis  concretionem  , eo- 
dem plane  modo  uti  hoc  demonstravit  in  circulis 
novorum  tubulorum  ex  ligno.  Quartum  tubulo- 
rum genus  , qui  praecedentes  amplitudine  valde 
superabant , numero  erant  pauciores  , ita  ut  in  spa- 
tio trium  quatuorve  arenularum  saepe  ne  unicus 
quidem  ejusmodi  tubulus  appareret. 

Frustulum  ossis  femoris  bovini  , quantum  potuit  , 
delineavit  ? uti  per  microscopium  adauctum  appa- 
ruit. Cf.  Tab.  I.  Fig.  12.  Primum  et  minimum 
genus  tubulorum  in  frustulo  observare  non  potuit, 
quia , quando  os  ita  dissecabat , formam  exhibe- 
bant irregularium  globulorum  confuse  sibi  invicem 
adjacentium.  Secundum  autem  genus  indicavit 
litt.  aaa  , hique  tubuli  saepe  macularum  fuscarum 
instar  apparebant , quia  eorum  cavitates  dissecando 
opplebantur ; minima  enim  obliqua  sectione  ne- 
quaquam dignosci  poterant.  Tertium  genus  tubu- 
lorum indicatur  litt.  bbb  ; quartum  genus  cc . Li- 
neae curvae  dd  sunt  fissurae  vel  rimae  in  osse  , 
quae  praesertim  eiformantur  adhibito  cultro  non 
satis  acuto. 

Praeter  quatuor  horum  tubulorum  genera , lon- 
gitudinem ossis  efformantia , aliquando  sibi  visus 
est  conspexisse  tubulos , prioribus  cursu  contrari- 


53 


os , qui  videbantur  oriri  e cavitate  ossis  impie 
ossis  circumferentia  terminari.  Etiam  observavit  ti- 
num ex  bis , qui  inter  duos  tubulos  longitudina- 
les jacens  quasi  ibidem  erat  perforatus.  Praete- 
rea existimavit  duplicis  esse  magnitudinis  minimos- 
que  cum  priori  genere  tubulorum  longitudinalium 
convenire.  Caussam  , cur  tubulos  bos  transversales 
juste  observare  non  posset,  in  eo  quaerendam  pu- 
tat , quod  longius  a se  invicem  distarent.  Quamvis 
ei  de  ultimis  non  satis  persuasum  esset , quoad 
visum , tamen  non  dubitat , quin  ingens  eorum 
numerus  in  osse  contineatur.  (Epist.  49). 


ABNOTATIONES. 


A.  Malpighio  usque  ad  nostra  tempora  de  vera  structura 
ossium  dispatarunt  auctores.  Et  sane  multum  abest  , ut  vel 
his  quibus  nos  vivimus  temporibus  , omnia  dubia  hac  de  re 
soluta  esse  dici  possint.  Ex  iis  qui  ad  disquisitiones  ana- 
tomicas subtiliores  microscopio  usi  sunt,  ossa  primus 
Leeuwenhoeckius  , eaque , uti  \udimus  nulla  arte  praepa- 
rata , ejus  ope  examinavit.  Clopton  Havers  (1)  , qui  ossa 
inquirenda  calcinabat  et  Reichel  (2)  qui  acidis  minerali- 
bus ea  emollivit , lentibus  multo  minus  convexis  usi  esse 
videntur;  pori  enim  transversi  et  longitudinales,  quos 
prior  descripsit , omnino  congruunt  cum  3°  et  4°  gene- 
re Leeuwenhoeckii.  Howsiiipii  (3)  observationes  micros- 


(1)  Novae  quaedam  observationes  de  ossibus,  ex  angi.  lat.  vers. 
Schreiber  t.  B.  1734. 

(2)  De  ossium  ortu  atque  structura  Lips.  1760. 

(3)  Beobacht.  uber  den  Bau  d.  Knochen , a.  d.  Engl.  v.  Ceruttj. 
pag.  20-35. 

copicae  fere  solum  hos  canales  spectant , quos  tam  in  super- 
ficie quam  in  cavo  medullari  aperiri  atque  substantia  albi- 
da impleri  vidit;  vasa  quae  percurrebant,  exigua  erant, 
cum  ambitu  canaliculorum  comparata  , quorum  parietes  , 
quum  in  ossibus  calcinatis  glabros  et  nitidos  esse  inveni- 
ret, membrana  obvelatos  esse  arbitrabatur.  Secundum 
Beutschium  (1)  canaliculi  lamellis  circumdantur.  Porro 
describit  canaliculos  ab  una  lamella  ad  proximam  trans- 
gredientes  mentionemque  facit  corpusculorum  a Purkin- 
J£  denominatorum.  Beutschii  experimenta  repetiverunt 
Miescher  (2)  et  Muller  , qui  praeterea  multum  contulerunt 
ad  structuram  subtiliorem  illustrandam , quapropter  in 
descriptione  praecipue  hosce  viros  sequemur.  Triplex  est 
ratio  partium  telam  osseam  constituentium  ; constant  enim 
laminis , quae  ambitui  ossium  respondent,  canalibus  cel- 
7/sque , quae  laminis  concentricis  circumdantur  ac  deni- 
que peculiaribus  quibusdam  corpusculis , quae  in  laminis 
vel  intra  eas  dispersa  sunt. 

Secundum  Miescherum  (3)  laminae  non  apparent  in  os- 
sibus infantum  , admodum  vero  conspicuae  sunt  in  adul- 
tis , ac  maxime  in  ossibus  tubulosis , quorum  inprimis 
corticem  totamque  superficiem  externam  conformant ; ca- 
nalem vero  medullarem  versus , crescente  canaliculo- 
rum intercurrentium  numero , sensim  prorsus  evanes- 
cunt. Si  e toto  ossium  ambitu  separari  possent,  ma- 
gnum numerum  tubulorum  tenuium  formarent , quorum 
minores  majoribus  caepae  instar  includerentur,  et  il- 
li , qui  superficiem  ossis  formant , longissime  appare- 
rent. Ubique  deprehenduntur,  quando  sive  extrinse- 
cus sive  ad  cavitates  internas  aliqua  ossis  superficies  of- 
fertur , ut  et  in  canaliculis  exiguis  glabris , qui  nervis  et 
vasis  transmittendis  inserviunt.  Prae  ceteris  perspicue 
agnoscuntur  in  lamina  cum  exteriore  tum  maxiine  in- 
teriore ossium  cranii.  Laminarum  eadem  ubivis  est  cras- 
sities,  quam  -^Vq-  P.  esse  invenit  Miescher.  Postquam 
ossa  actione  acidi  muriatici  subegerat  atque  diu  aqua  ma- 


(1)  Be  penitiori  ossium  structura  observationes.  Vratisl.  1834. 

(2)  Diss.  inaug.  de  ossium  genesi,  structura  et  vita.  Berolini 


1836. 


(3)  l.L  pag.  36. 


ceraverat,  singulae  laminae  sejungi  poterant;  quod 
Deutsch  facillime  fieri  invenit  in  ossibus  cranii  et  in 
maxilla  inferiore , Miescher  in  lamina  vitrea  ossium  cra- 
nii et  in  superficie  externa  ossium  longorum.  Multo  vero 
melius  ac  luculentius  quam  in  Homine  haec  separatio 
fit  in  ossibus  tubulosis  bovinis.  Ipsae  laminae  ope  acu- 
um tenuiorum  in  plura  foliola  tenuissima  dividi  poterant, 
atque  sub  microscopio  decem  ad  duodecim  foliolis  compo- 
sitae apparebant.  Deutsch  canaliculos  innumeros  trans- 
versos inter  laminas  interpositos  esse  , eosque  tum  jun- 
gendis laminis,  tum  calcario  diverticulo  inservire  arbi- 
tratur ; osse  enim  emollito  et  transverse  persecto  lineas 
observavit  tenues , breves  radiatim  ab  una  stria  concen- 
trica ad  alteram  transeuntes : atque  laminas  tenuissimas 
inquirens  puncta  vidit  exigua  , conferta  , triangularia  , dis- 
tinctis finibus  circumscripta,  quae  putat  foramina  esse 
lineisque  illis  brevibus  respondere.  Non  dubitandum , 
quin  primum  tubulorum  genus  a Leeuwenhoeckio  de- 
scriptum spectet  haec  puncta.  Descriptae  laminae 
canaliculis  proprie  sic  dictis  dimoventur  sive  perforan- 
tur , quibus  hoc  modo  transitus  conceditur ; in  nonnullis 
locis , praecipue  prope  cavum  medullare  , prorsus  dispa- 
rent e majori  numero  horum  canaliculorum  laminae. 

De  his  canaliculis  jam  sermo  erit.  Denominantur  a 
Clopton  Havers  (1)  , qui  eos  perquam  inaccurate  de- 
cripsit , Haversiani.  Deutsch  (2)  agnovit  sectione  trans- 
versali transversas,  sectione  longitudinali  longitudinales 
sectiones  horum  canaliculorum  juxta  longitudinem  decur- 
rentium. Secundum  Miescherum  (3)  reperiuntur  in  om- 
ni substantia  ossium  compacta , atque  in  universum  ea- 
dem directione  decurrunt , qua  in  embryone  ossificatio 
processerat , ita  ut  in  ossibus  longis  , juxta  longitudinem  , 
in  planis  radiatim  decurrant.  Non  recta  singuli  ah  alte- 
ro fiue  ad  alterum  transeunt,  sed  canaliculorum  trans- 
versorum ope  ita  omnes  inter  se  complicantur,  ut  rete 
efforment , cujus  maculae  oblongae  ea,  qua  diximus,  di- 
rectione positae  sunt.  Cavum  canaliculorum  universe  cy- 


(1)  Osteologia  nova  1729. 

(2)  MiiLtEn’»  Archiv.  1835  pag.  2,  aeqq. 

(3)  1 1.  pag.  38. 

lindraceum  et  plerumque  minus  est  in  iis  qui  proxime 
ad  superficiem  siti  sunt , quo  fit  ut  durior  fiat  cortex , 
quo  propius  vero  ad  canalem  medullarem  accedunt,  eo 
magis  amplificantur,  ita  quidem,  ut  ter  ad  quater  aucta 
amplitudine,  cellae  passim  existant , quae  aut  singulo 
canaliculo  latiore  aut  pluribus  confluentibus  formentur 
ac  plerumque  sive  ipsae  , sive  per  canaliculos  minores , 
cum  canali  medullari  communicationem  habent.  Neque 
minus  in  substantiam  spongiosam  canaliculi  se  aperiunt, 
sensim  amplificatae , tubarum  ad  instar  in  eam  trans- 
euntes ; atque  externa  etiam  superficie  per  canales  trans- 
versos , exiguos , lamellas  directione  magis  minusve  obli- 
que perforantes , exeunt.  Paries  canaliculorum  lamellis 
concentricis  componitur  10  ad  15 , e orumque  crassities 
in  femore  Hominis  adulti , sectione  tam  transversa  quam 
longitudinali  diviso,  yl-g-  — * -g|-g  P.  esse  invenit  Miescher  , 
omissis  tamen  cellulis  maximis  ad  canalem  medullarum 
sitis.  Continent  hi  canaliculi  substantiam  medullarem. 
In  cellulis  majoribus  vesiculae  adiposae  admodum  con- 
spicuae sunt,  quarum  loco  in  minoribus,  quum  ne  spa- 
tium quidem  ad  eas  continendas  sufficiens  adsit , substan- 
tia flavescens  , pellucens , vesiculas  non  habens  reperitur. 
Praeterea  multis  vasis  instructi  sunt,  ut  vel  e colore  ru- 
bro et  sanguine  inter  amputationes  exstillante  cognosci- 
tur. Yasa  canaliculorum  externorum  oriuntur  a peri- 
osteo, internorum  a vasis  cavi  medullaris;  utraque 
anastomoses  ineunt  (1)  et  ramulos  emittunt  ad  substan- 
tiam canaliculis  contentam.  Si  canaliculos  descriptos 
cum  canali  medullari  atque  cum  cellis  substantiae  spongi- 
osae comparamus , mirandum  quantopere  inter  se  congru- 
ant telae  osseae  formae  principales.  Sunt  enim  omnes  iti- 
dem spatia  cava,  quae  lamellis  concentricis  formantur  , in- 
ter se  communicant  et  substantiam  medullarem  vasis  copiosis- 
simis instructam  continent.  — Si  jam  quaerimus  , quibus- 
nam tubulis  a Leeuwejnhoeckio  descriptis,  dicti  canaliculi 
respondeant,  profecto  erunt  tubuli  tertii  generis ; ad  quos  , 
ut  opinor , etiam  pertinent  illi , quos  ex  cavitate  ad  peri- 
pberiam  decurrere  existimavit,  et  quorum  unum  observa- 
vit inter  oblonge  sitos  tubulos  jacentem,  qui  ibidem 


(1)  Paget.  f.I.nag.  21, 

quasi  esset  perforatus.  Ut  perforetur  certe  alius  tubulus 
adesse  debet,  qui  perforet  quocumque  communicationem 
habeat.  Jam  communicationem  habent  canaliculi  per  alios 
canaliculos  transversos  , ita  ut  eorum  compages  reti  quasi 
similis  sit.  Quartum  genus  tubulorum  Leeuwenhoeckii 
quidnam  sit,  dijudicare  non  audeo;  forte,  etiam  ad  cana- 
liculos referendi  sunt  vel  inserviunt  ad  transitum  vasorum 
majorum  quam  quae  in  canaliculis  inveniuntur. 

Praeter  laminas  ct  canaliculos  in  ossibus  apparent  cor- 
puscula. Primus  Leeuwenhoeckius  ea  observasse  videtur; 
maculae  enim  fuscae,  quas  aperturas  secundi  generis 
tubulorum  suorum  esse  putat , ad  nil  aliud  quam  ad 
haec  corpuscula  referri  possunt  (1).  Fugerunt  omnes, 
qui  post  eum  telam  osseam  microscopia  inquisiverunt  , 
donec  novissimis  temporibus  Purkunje  (2)  denuo  ea  de- 
texit , quae  ipse  corpuscula  esse  intellexit  et  Deutsch  (3) 
descripsit.  — Inveniuntur  in  quavis  tela  ossea,  atque, 
terreis  partibus  acido  quodam  expulsis  , macularum  in- 
star exiguae  magnitudinis,  formae  ovalis  et  coloris  fusci 
apparent,  quae  medio  pellucent  et  linea  distincta,  opa- 
ca , limitantur.  Magnitudo  non  omnium  eadem ; secun- 
dum Miescherum  (4)  mensurae  in  femore  , sectione  trans- 
versali diviso,  institutae  exhibebant  diam,  longit. 

— Tinro  P-  » diam-  Iransv.  TTjV<r  — Woo  Adhibito 

microscopio  fortiori  margo  denticulatus  apparet  ut  co- 
ronae passim  exoriatur  species : ex  marginis  denticulis 

proficiscuntur  canaliculi  tenuissimi  quorum  diametros  est 
TTTo¥  — 2 0¥oo  ramulorum  autem  minorum  Tof-onr 

— goIto  Secundum  Mulierum  (5)  irregulariter  la- 

minas perforant  et  hic  vel  illic  cum  canaliculis  aliorum 
corpusculorum  retis  adinstar  conjunguntur.  Hanc  autem 
conjunctionem  nuper  negavit  Fleischmasn  (6).  Mullerus 
et  Henle  (7)  corpuscula  et  qui  ex  iis  oriuntur  canaiicu- 


(1)  Miescher  1.1.  pag.  41. 

(2)  Muller’s  Archiv  1835.  pag.  3. 

(3)  De  penitiori  ossium  structura  pag.  20. 

(4)  1.1. 

(5)  Miescher  1.1.  pag.  69. 

(6)  Einiges  uber  die  Nat.  der  Knochenkorp,  Mut.t.,  Arch.  1843 
pag.  202  seqq. 

(7)  Allg.  Anat.  pag.  829. 

los  pro  sede  praecipua  substantiae  calcariae  habent; 
idcirco  priora  etiam  utriculos  chalicophoros , posteriores 
canaliculos  vocat  Miescher  (1).  Boet,  autem  Smee  (2) 
probalius  putat , corpuscula  nullam  continere  materiem 
solidam  , quippe  quae  Balsamo  Canadensi  impleri  possint 
et  quia  in  ossibus  eorum,  qui  inuncti  essent,  repleta  in- 
venit materie  cerea;  Bruns  (3)  denique  vacua  ea  esse 
animadvertit  in  ossibus , quae  primum  candescenti  igni 
subjecta  fuerant. 


(1)  1.1.  pag,  70. 

(2)  On  the  struet,  of  norm.  et  arlv.  Bone  (Med,  Gazette  Nor. 
20,  1840.) 

(3)  A!Jg.  Anat.  pag.  241, 


CAPUT  IV. 


IS  E DENTIBUS, 


In  cavitate  dentis  observavit  LEEtJWENHOECKltJS 
vasa  magno  numero  praesentia , quae  per  parvas 
aperturas  in  infima  dentis  parte  transmeabant , ca- 
vitatem implebant  et  omnia  sita  erant  in  membra- 
na , cjuae  baud  difficile  a dente  separabatur  (Epist. 

53)- 

Observatis  dentibus  molaribus  Hominis  , Equi  , 
Bovis  ? ut  et  Elephantis  , Suis  et  Aeglefini  ? dentes 
compositos  esse  vidit  ex  conjunctis  tubulis  ? ex  cavi- 
tate dentis  originem  suam  ducentibus  ac  in  ejusdem 
circumferentia  desinentibus  (Fliil.  Transact.  Yol.  XII. 
pag.  1040.  Epist.  53)  (a).  Ut  hanc  formationem 
ob  oculos  poneret , partes  dentium  depingi  curavit. 
Tab.  II.  Fig.  2 repraesentatur  dens  molaris  huma- 
nus, cujus  dimidiam  fere  partem  ab  uno  latere 
radula  derasit , quo  tubulos  dentem  conficientes  ac 
continuo  ex  cavitate  prodeuntes  et  ad  circumferen- 
tiam desinentes  indicaret.  Attamen  scire  oportet  , 
hosce  tubulos  perquam  exiles  esse  ac  non  bene 
agnoscendos , nisi  optimorum  microscopiorum  ope. 
Fig.  3 est  alter  dens  , qui  a superiore  parte  eous- 
que  derasus  est , ut  ad  cavitatem  perventum  sit  ? 
quo  tubulorum  dentem  componentium  ad  orbem 
decursum  ostenderet.  Fig.  4 adumbratur  parti cu- 

ia  dentis  Immani , quae  fissione  a dente  separata 
erat  et  per  microscopium  adaucta  cernitur. 

Elepliantis  dentem  considerans  ? cogitabat  singu- 
los tubulos  variis  locis  incurvari  (6)  , qua  ratione 
non  solum  multo  majori  egeant  loco  tubuli  ? sed 
etiam  dentis  crassities  augeatur.  Cum  postea  den- 
tem in  longitudine  in  diversas  dissecaret  particu- 
las ? pro  certo  habebat  auctor  eum  ex  magnis  tu- 
bulis in  longitudine  dentis  jacentibus  esse  confe- 
ctum ; sed  hoc  rursus  perquam  accurate  conspi- 
ciens , nulla  omnino  alia  vasa  agnoscere  potuit , nisi 
quae  ex  centro  versus  circumferentiam  dentis  ten- 
derent (c*).  Cursum  tubulorum  paullo  remotius  a 
cavitate  assequi  conatus  est  Leeuwenhoeckius  , con- 
spiciendi ergo , num  ex  unoquoque  horum  tubu- 
lorum iterum  alii  diversi  conficerentur  tubuli  ; sed 
nondum  hac  inquisitione , quod  voluit  , detegere 
potuit  ( d ).  In  dente  humano  , cujus  latitudo  pro- 
pemodum  erat  bis  quinta  pars  longitudinis  polli- 
cis ? opinatus  est  in  longitudine  unius  quadragesi- 
mae quintae  partis  latitudinis  pollicis , se  vide- 
re 120  tubulos  (Epist.  53)  (e).  Alio  loco  dicit 
600 — 700  horum  tubulorum  aequare  crassitiem  pi- 
li barbae  (Phil.  Transact.  1.1.)*  Hos  autem  tubu- 
los cum  tubulis  ex  dente  Elephantis  et  aliorum  ani- 
malium comparatos  multo  majores  esse  judicavit. 

Omnes  tubulorum  fines  peripheriam  dentis  con- 
ficientes (quousque  extra  gingivas  prominent  7 ac 
igitur  aere  circumdantur)  perquam  duri  sunt  et 
veluti  durum  corticem  dentis  efficiunt ; quem  ex- 
trinsecus intentis  considerantes  oculis , comperie- 
mus  , unum  dentem  quidem  quadraginta , alterum 
quinquaginta  circulares  rugas  sive  carpturas  habere , 
quae  nonnullis  in  locis  incurvantur  ? prout  hic  in 
adumbrata  corticosa  parte  dentis  Fig.  5 paucis 
aliquot  rugis  indicatur  (/*).  Caussam  harum  cir- 

culi  ad.  instar  rugarum  circa  dentem , hac  in  re  posi- 
tam esse  opinatur  Leeuwenhoeckius  , nempe , 
unamquamque  earum  illud  esse  spatium , quod 
dens  intra  diem  aut  quoque  mensem  (dum  dens 
accrescit)  extra  gingivam  protrusas  sit. 

Parvi  molares , quos  Bos  , dum  adhuc  vitulus  es- 
set , habuerat  ? undiquoque  alio  osse  circumdati 
erant  (g-).  Praeterea  observavit  materiem  subni- 
gram , qua  dentes  molares  extrinsecus  quodammo- 
do erant  obducti  in  Bove  , compositam  esse  ex  tu- 
bulis herbaceis  , quos  pro  gramine  vulgari  habebat. 
Hi  tubuli  LeeuwEiVHOECKIO  nempe  tam  distincte  ap- 
parebant , ac  si  excrementum  Bovis  contemplare- 
tur, qui  quotidie  gramine  vescitur  (Epist.  53). 

■ «SS^^‘^,<>©G5E==-. 

ADNOTATIONES. 

( a ) Haec  inventa  circa  dentium  compositionem,  mi- 
croscopio  indagata,  fere  praematura  existimanda  sunt; 
aequales  enim  Leeuwenhoeckii  nondum  eo  pervenerant 
ut  eorum  pretium  aestimare  possent ; praeterea  nec  ea 
repetere  nec  confirmare  potuerunt  , nam  subtiiis  illa  ob- 
servandi ars  eo  tempore  soli  LEEUWEimoEcxio  data  erat 
et  hinc  explicandum,  neminem,  exceptis  Portallio  (1)  et 
Hallero  (2 ) de  his  inventis  mentionem  fecisse  et  omnes 
anatomicos  alia  opinione  praeoccupatos  ea  rejecisse  usque 
ad  tempus , quo  ea  quae  viderat  Leeuwewhoeckius  a €1. 
PuRKirfJE  anno  1835  confirmata  sint.  — Ut  fieri  saepius 


(1)  Hist.  de  1'Anafc.  et  de  la  Ghir.  Tom.  III.  pag.  4fj0, 

(2)  Bibliotheca  Anafc.  Tom.  i.  pag.  607 

•solet  in  Academiis  Germaniae  , Cl.  Purkinje  observatio- 
num eventum  discipulorum  dissertationibus  inauguralibus 
inseruit,  Fraenkelii  scilicet:  De  penitiori  dentium  hu- 
manorum structura  et  Raschkowii  , cui  titulus : Melete- 
mata  circa  dentium  evolutionem . Ambae  hae  disserta- 
tiones in  Academia  Yratislavensi  , mense  octobris  anni 
1835  defensae  sunt.  Purkinje  autem , qui  certe  primus 
hisce  temporibus  structuram  tubularem  dentium  denuo 
detexit , ignorabat , eadem  jam  diu  ante  a Leeuweniioeckio 
reperta  fuisse.  Eodem  tempore  fere , ignorans  inventa 
Cl.  Purkinje,  Ketzius,  Professor  Holmiensis  eximius,  struc- 
turam tubularem  dentium  detexit  et  suas  observationes 
cum  Academia  regia  scientiarum  Holmiensi  communicavit , 
in  cujus  actis  editae  sunt  anno  1836;  sequenti  anno  hac  de 
prodiit  commentatio  germanice  versa  (1).  Similem  even- 
tum habuerunt  observationes  Cl.  Owen  , Professoris  Lon- 
dinensis  , circa  dentes  generum  fossilium  Megatherii , Me- 
galonygis  , Mylodontis  et  Toxodontis  primum  institutae  (2). 
Dein  dentium  etiam  Hominis  et  animalium  diversorum 
generum  perscrutatus  est  naturam  et  hinc  elementa  satis 
copiosa  collegit  tractatui  in  quo  speciatim  agitur  de 
structura  dentium  , quum  anno  1837  certior  fieret  obser- 
vationum Cll.  Purkinje  et  Retzii.  Hac  re  autem  non 
absterritus  operam  navavit  investigandae  structurae  den- 
tium in  diversis  classibus  animalium  , cujus  eventa  origi- 
nem praebuerunt  operi  egregio  sub  titulo  : Odontogra- 

phy  or  a Treatise  of  the  comparative  anatorny  of  the 
Tecth. 

Kecentiores  tres  in  dentibus  notarunt  substantias  : sub- 
stantiam dentis  proprie  sic  dictam  , substantiam  vitre- 
am atque  ostoideam.  Malpighius  (3)  primus  videtur 
descripsisse  tres  has  substantias  ; primam  vocavit  osseam  , 
alteram  filamentosam  , tertiam  tartaream.  Sed  quam- 
quam nonnulli  illi  tribuant  honorem  inventionis  fabricae 
tubularis  in  substantia  propria  dentis , tamen  quicumque 
examinabit  laudatos  locos  Malpighii  , videbit  eum  numquam 


(1)  Inserta  in  Miiu,rR.’s  Archiv.  1837,  pag.  486. 

(2)  Odontography.  Introduction  pag.  XIV. 

(3)  De  aisat.  piant,  Idea.  pag.  19  et  Opera  Posthuma  pag.  53. 
Edit.  Lond, 

observasse  tubulos  , sed  tantum  vidisse  dentem  ex  fibro- 
sis et  quasi  tendinosis  capillamentis  in  modum  retis  im- 
plicitis constare. 

Ordinis  ratio  postulat,  ut  primo  loco  agamus  de  sub- 
stantia propria  dentis  (1)  quae  ad  interiorem  partem 
substantiae  vitreae  et  in  radice  invenitur.  Etiam  voca- 
tur Ebur , Dentinum  (Owen).  Haec  revera  habet  structu- 
ram tubularem  , uti  jam  Leeuwenhoeokius  observavit.  Tu- 
buli decurrunt  e dentis  cavitate  ad  peripheriam  ; sibi  in- 
vicem quasi  adpositi , videntur  paralleliter  decurrere.  Uti 
et  Leeuwenkoeckius  (quod  ex  ejus  delineatione  patet)  et 
Purkinje  observarunt,  tubuli  in  corona  plurimi  perpen- 
diculares , ad  margines  coronae  magis  transversales  et  qui 
propius  versus  radicem  inveniuntur  oblique  diriguntur ; 
in  nonnullis  radicibus  inferiores  rursus  transversalitcr 
sunt  dispositi.  Ad  cuspides  tantum  et  ad  initium 

tertiae  infimae  partis  radicis  tubuli  recta  decurrunt. 
Ceteroquin  ter  vel  quater  incurvantur , ita  ut  in  priori 
casu  , ubi  litterae  graecae  £ ad  instar  decurrnnt , curva- 
tura media  cornua  sursum  vel  introrsum  vertat  et  extre- 
mitates cornua  dirigant  deorsum  vel  extrorsum  (2). 

(fi)  Cum  hae  curvaturae  , quae  auctori  nostro  cognitae 
fuisse  videantur , in  alterutro  latere  quamdam  symmetriam 
servent  et  in  corona  dentis  bene  conformati  ad  se  invi- 
cem appropinquent , sequitur  curvaturas  medias  diverge- 
re  , quum  externae  convergant ; in  corona  ubi  transeunt 
tubuli  ad  oppositum  marginem  recta  decurrunt. 

(c)  Praeter  has  curvaturas,  quas  Owen  (3)  vocat  pri- 
marias , praesertim  in  vetustioribus  dentibus  ad  tubulos 
etiam  aliae  tam  leviores  quam  fortiores  curvaturae  inve- 
niuntur, a Cl.  Owen  secundariae  nuncupatae,  quae  in 
serie  continuorum  tubulorum  sibi  invicem  respfindent  et 
in  spatio  duodecimae  partis  pollicis  numero  200  ad- 
sunt. Hae  curvaturae  magnam  partem  illas  concentricas 
strias  constituunt , quae  ferme  parallelae  cum  interiori 
superficie  dentis  dispositae  sunt  et  de  quibus  Leeuwen- 


(3)  PuRKiivjE  in  Diss.  Fraenkelii  pag.  10,  Retzius  in  Mulier’ s 
Archiv  1837  pag.  487  et  J.  Mulier  Phys,  I.  pag.  386. 

(2)  Retzius  1.1.  pag,  491  seqq. 

(3)  1,1,  pag.  XVI. 


G4 


hoeckius  observavit,  eas  non  produci  circumeuntibus  tu- 
bulis (1). 

(d)  Jam  Leeuwenhoeckius  conatus  est  indagare,  quomo- 
do fieri  posset , ut  tubuli  qui  parallcliter  decurrere  vide- 
rentur tam  diversum  spatium  versus  internam  cavitatem 
et  ad  externam  dentis  superficiem  occupare  possent. 
Frustra  autem  quaerebat  vestigium  ramificationis  in  tubu- 
lis. Purkinje  (2)  primus  invenit  ex  tubulis  oriri  nonnul- 
los ramulos.  Secundum  Ketzium  (3)  omnes  tubuli  in  ra- 
mos dividuntur , qui  ad  peripheriam  siti  lumine  minori 
gaudent.  Kami  tantum  dichotomice  dividuntur,  sive  e- 
dunt  plures  ramulos  subtiliores , qui  denuo  in  minores 
transeunt , spatium  inter  tubulos  explentes.  In  dentibus 
persistentibus  hi  ramuli  fer  me  ad  extremitates  exteriores 
tubulorum  tantum  inveniuntur;  qui  praeterea  ex  iis  pro- 
sequuntur ad  partem  interiorem  sunt  rariores.  Anasto- 
moses inter  singulos  ramulos  non  observantur. 

(e)  Latitudinem  tubulorum  Leeuwenhoeckius  nimis  par- 
vam posuit;  si  tubuli  se  invicem  tangerent  atque  igitur 
totam  substantiam  dentis  componerent,  secundum  compu- 
tationem nostri  auctoris  tubulus  latitudinem  haberet  5/, Vir 
P.  quod  satis  veritati  congruum  esset;  sed,  uti  dein  vide- 
bimus, inter  tubulos  singulos,  materies  posita  est,  quae 
secundum  Ketzium  triplicem  partem  efficit  crassitudinis  tu- 
bulorum , e quo  sequitur,  tubulum  tantum  crassi  ti  em  habi- 
turum ytkFo  <tu°d  nequaquam  convenit  cum  calculis 
recentiorum.  Comparatio  tubulorum  cum  barbae  pilo 
magis  etiam  a veritate  discedit.  Secundum  Ketzium  (4) 
ab  initio  tubulorum  a pulpa  ad  finem  secundae  tertiae 
partis  , videntur  habere  crassitiem  -gVW  ’ in  medio  ul- 
timae tertiae  partis  imminuuntur  quoad  crassitiem  , donec 
tandem  in  cellulas  parvas , irregulariler  rotundas  et  di- 
spersas ("corpuscula  Purkinje)  transeunt.  Has  cellulas  in 
dente  incisivo  Equi  multo  frequentiores  observavit  (5). 
Tubulos  in  Elephante  minores  invenit  Leeuivenhoeckius 


(1)  Retzius  1.1.  pag.  493. 

(2)  Fraenkei.  1.1.  pag.  11. 

(3)  1.1.  pag.  494. 

(4)  lbid. 

(5)  Retzius  1.1.  pag.  507  et  56G. 

quam  in  Momine.  Hanc  observationem  comprobavit  Retzi- 
us  (1)  , qui  latitudinem  in  Homine  duplo  majorem  et  amplius 
invenit.  — Paries  cavitatis  pulpae  secundum  Retzium  (2) 
obsessus  est  compluribus  foraminibus  maxime  confertis 
quaeque  respondent  tubulis ; hoc  jam  indicat  tubulos  , qui 
ex  cavitate  dentis  prodeunt,  cavos  esse.  Hanc  rem  etiam 
Leewenhoeckius  videtur  observasse , quum  saepius  dicat , 
tubulos  (pijpjes)  ex  cavitate  dentis  initium  ducere.  Etiam 
sectione  transversali  tubulorum  Purkinje  et  Ketzius  eo- 
rum lumina  agnoverunt  tamquam  annulos  circumscrip- 
tos, a se  invicem  separatos  et  alia  materie  sui  generis 
circumdatos.  Annuli  a substantia  circumdante  distingue- 
bantur colore  magis  obscuro  et  flavescente.  His  obser- 
vationibus , quibus  accedunt  phaenomena  capillaritatis , 
insuper  probatur,  tubulos,  uti  jam  nomen  indicat,  cavos 
esse.  Substantia,  quae  tubulis  continetur,  componitur 
quasi  ex  glebulis  et  aliis  partibus  minutissimis  (3).  Inter 
singulos  tubulos  invenitur  substantia  homogenea , talis 
crassitiei , ut  secundum  MuLlerum  (4)  sexies,  secundum 
Retzium  ter  diametrum  tubulorum  occupet. 

(f)  Ad  superficiem  dentis  humani  sita  est  substantia 
vitrea  (5).  Hujus  veram  structuram  auctor  noster  non 
cognovit;  putabat  compositam  esse  ex  stratis  sibi  invicem 
impositis.  Cl.  Purkinje  primus  fuit , qui  nostris  tempori- 
bus scientiam  notitia  formationis  et  structurae  substan- 
tiae vitreae  ditavit.  Componitur  ex  acubus  parvis  angu- 
latis , quas  secundum  Cl.  Purkinje  prismata  quadrangula- 
ria , secundum  Retzium  sexangularia  constituunt , crassiti- 
ei 5 gVo  5 ^aec  prismata , lateribus  ad  se  invicem  adpressis  , 
perpendiculari  ter  posita  sunt  supra  substantiam  propriam 
dentis.  Una  extremitas  cujuscumque  prismatis  fixa  est  in 
parva  depressione  superficiei  externae  substantiae  propriae 
dentis;  altera,  paullo  largior,  versus  superficiem  masti- 
catoriam dentis  tendit  ea  directione  , quae  optime  resistat 


(1)  1.1.  pag.  509. 

(2)  1.1.  pag.  496. 

(3)  Retzius  1 1.  pag.  497. 

(4)  Kostiin  1.1.  pag.  22r5. 

(5)  FfiAENRET,  1.1.  pag.  16,  Retzius  1.1.  pag.  488,  535  seqq.  et 
Mueler  1.1. 

vi  externae.  in  cursu  saepius  flectuntur,  quae  flexurae 
paralleliter  decurrunt,  parti  m sibi  invicem  sunt  oppositae , 
quo  aliae  acus  extremitatibus  oblique  abscissis  incunean 
tur  in  spatio  vacuo  bis  relicto.  — Rugae,  quas  descripsit 
Leeuwenhoeckius  , ei  videbantur  esse  indicia  transitus  den- 
tis per  gingivam  ; sed  auctor  noster  nondum  cognoverat 
evolutionis  modum  et  hinc  non  mirandum  est , eum  de  eorum 
quoque  origine  non  distinctam  habuisse  notionem.  Ret- 
zius  (1)  has  rugas  sive  lineas,  uti  vocat,  denuo  observa- 
vit, praecipue  ad  partem  anteriorem  dentium  incisivo- 
rum. In  dente  equino  fossili  perspicue  vidit  eas  produci 
prismatibus  conjunctis  in  serie  zonarum  , quarum  margo 
interna  substantiae  dentis  propriae  imposita  esset  atque 
externa  sequentibus  promineret,  Recentiorum  observatio- 
nes circa  evolutionem  dentium  docuerunt , substantiam 
vitream  ad  cuspides  dentium  primum  deponi  ; circa  hanc 
depositionem  alteram  formari  seriem  prismatum  conifor- 
mem  , circa  hanc  rursus  aliam  et  sic  porro  , sed  seraper 
ita  , ut  praecedens  in  sequentem  promineat.  Yidimus  hac 
ratione  rugarum , quas  observavit  Leeuwenhoeckius  , ori- 
ginem facile  intelligi.  — - In  statu  conformato  substantia 
vitrea  continet  quantitatem  vix  distinguendam  materiei 
animalis ; in  dentibus  autem  junioribus  mollis  est  et  in  e- 
lementis  separari  potest  (2).  In  hoc  statu  nondum  matu- 
ro , praecipue  si  tractantur  acido  hydrochlorico , exhibet 
structuram  e materie  animali  membranacea  , composita  e 
cellulis,  quibus  singula  prismata  circumdantur;  materies 
enim  terrea  in  his  cellulis  typorum  ad  instar  deponitur. 
Postea  autem  membrana  cellularis  ita  disparet , ut  vix 
vestigium  relinquat  in  dente  conformato  ; attamen  secun- 
dum Retzium  striae  transversae , quae  circumdant  totum 
quantum  vel  pro  parte  singula  pnsmata , indicant  eam 
antea  adfuisse. 

(g)  Tertia  substantia  dicitur  ostoidea  (3)  (Cementum  , 
Crusta  petrosa).  Leeuwenhoeckius  probavit  se  etiam  cog- 


(1)  1.1  pag.  537. 

(2)  Retzius  1.1.  pag.  533  et  Schwanit  Mikr.  Untersuch,  pag. 
118. 

(3)  Purkinje  iu  Dis 3,  IUsc.dkowii  pag.  7,  10,  Retzius  1 . 1.  543 
seqq.  et  Mulier.  1.1. 

novisse  hanc  substantiam  peculiarem  , diversam  a sub- 
stantia dentis  propria  et  vitrea.  Intrat  praecipue  com- 
positionem dentium  in  Ruminantibus  et  Pachydermatibus. 
Secundum  011.  Purkinje  , Retzium  et  Mullerum  habet 
structuram  osseam  ; idcirco  in  ea  etiam  inveniuntur  cor- 
puscula Cl.  Purkinje  cum  canaliculis.  In  longe  plurimis  den- 
tibus humanis  radice  perfecta  praeditis,  ad  collum  dentis 
incipit , ubi  substantia  vitrea  desinit  et  inde  versus  radi- 
cem dentis  sensim  sensimque  crassitie  increscit.  In  den- 
tibus junioribus , in  quibus  radix  nondum  evoluta  est  , 
stratum  hujus  substantiae  adeo  tenue  est,  ut  in  ea  dicta 
corpuscula  observare  non  liceat  et  tantum  videatur  esse 
tenuis  membrana.  Increscente  aetate  dentis , quando  si- 
mul cavitas  pulpae  imminuitur , substantia  ostoidea  crassior 
fit,  et  ejus  canaliculi  immediate  communicationem  habent 
cum  tubulis  substantiae  dentis  propriae.  In  multis  anima- 
libus haec  substantia  majores  monstrat  canales  , analogas 
canalibus  medullaribus  in  osse,  quae,  eo  loco^  ubi  sub- 
stantia ostoidea  cavitatem  pulpae  claudit,  apertae  sunt,  ut 
transitum  praebeant  vasis  et  nervis  pulpae.  In  substantia 
autem  ostoidea  extra  gingivas  posita  , hae  canales  nullum 
sanguinem  continere  videntur. 


in  Epistolis  ad  societatem  regiam  Londinensem 
nomen  suum  , ut  Cl.  Owen  litteris  certiorem  fecit 
Cl.  J.  VAN  DEU  IfoEVEN  , auctor  noster  etiam  scribit 
Antoni  yan  Leeuwenhoek  , quod  differt  igitur  ab  co  , 
quod  delineari  curavimus.  in  nonnullis  Epistolis 
scribit  A.  Leeuwenhoek  , ut  de  variis  modis  , qui- 
bus ejus  nomen  ab  aliis  fuerit  enunciatum  , tacea- 
mus. De  bac  varia  nominis  signandi  ratione  non 
est  quod  miremur,  si  reputamus  temporibus,  qui- 
bus vivebat  Leeuwenhoeckius  , bonam  fidem  non 
ita  collabefactam  esse  , ut  lege  Francica  , qua  uni- 
us nominis  signatio  praescribitur , opus  esset.  Ut 
alia  exempla  omittamus , unum  memorabo  Yalcke- 
N AERIUM , qui  cum  primum  scriberet  Casparus 
Ludovicus,  postea  scripsit  Ludovicus  Casparus  (1). 

Leeuwenhoeckii  vita  jam  typis  excusa , mihi  in 
manus  venit  opus  Ufeenbachii  , quod  inscribitur : 
Merkwurdige  ile  is  en  durch  N tedersachsen  , ilol~ 
land  und  Engelland , quod  , cum  semel  pag.  1 i 
Halleri  auctoritate  inductus  citassem  , dein  frustra 
quaesivi.  Cum  vero  quae  refert  UEFENBACHIUS  ma- 
joris sint  momenti,  quam  ut  silentio  premantur, 


(1)  J.  "W.  de  Chane  , Bijzonderhedcn  dc  familic  Hem- 
STERHUis  betreffande , 1827  pag.  125. 

non  possumus  facere  , quin  hic  addamus  , quae  no- 
bis legentibus  memoratu  digna  viderentur  (1). 

Narrat  se  litteris  commendatitiis  a viro  venerando 
VAN  Arckel  instructum  Leeuwenhoeckium  amicum 
ct  benevolum  invenisse , cum  ceteroquin  aditus  non 
tam  facile  pateret  ad  eum  , qui  frequenti  visita- 
tione hominum  indoctorum  et  non  nisi  rei  novi- 
tate allectorum  saepius  vexaretur.  Filia  Leeu- 

wenhoeckii  narrabat  Uffenbachio  patrem  cum 

multa  nova  et  incognita  microscopica  investigatione 
primus  invenisset  per  aliquod  tempus  destitisse  ab 
inventis  suis  orbi  litterato  communicandis  ? quo- 
niam non  semel  incurrerat  in  hominum  vituperia  et 
irrisionem  dicentium , eum  sibi  visum  fuisse  obser- 
vare , quae  sine  imaginandi  vi  non  observasset. 
Hanc  caussam  fuisse  suspicamur  , cur  Epistolarum 
commercium  anno  1702 — 1712  habere  desiverit  ; 
post  tamen  hoc  consilium  rejecisse  videtur  , quod 
testantur  Epistolae  physiologicae  (Sendbrieven)  post 
annum  1712  scriptae. 

Auctor  refert  , Leeuwenhoeckium  quamvis  jam  78 
annis  major  esset,  vegetum  esse  et  bona  valetudi- 
ne uti  ; in  primis  autem  oculorum  aciem  , quam- 
vis continua  intentione  usitatam , acerrimam  es- 
se ; ex  quo  efficitur , quam  aptus  tum  etiam  fuerit 
ad  microscopicas  observationes  instituendas , cum 
praesertim  nullo  artuum  tremore  eum  laborare  le- 
gamus. 

Leeuwenhoeceius  Uffenbachio  ostendebat  scrini- 
um in  quo  300  microscopia  servabantur , unde 
confirmatur  quod  supra  diximus  , LEEUWENHOECKI- 
UM ingentem  numerum  instrumentorum  possedisse 
(Cf.  pag.  8).  Quod  autem  dicit  LEEUWENHOECKIUM 


(l)  Qp.  Tom,  III,  pag-  343-360. 

microscopia  sua  non  vendidisse  et  artem  suam  e- 
vulgare  noluisse  ? ut  sic  post  mortem  filiae  relinque- 
retur unde  lucrum  facere  posset , id  minus  rectum 
esse  arbitramur  ; nam  praeterquam,  quod  Leeuwen- 
HOECKIUS  plurima  microscopia  Societati  regiae  Lon- 
dinensi  dono  dedit  (Cf.  pag.  6)  , reliqua  demum 
vendita  sunt  duobus  annis  post  mortem  filiae , 
quam  a°  1745  obiisse  cognovimus  ex  ejus  sepul- 
chro  in  templo  sancti  'Hyppolyti  Delphis , cum 
microscopiorum  venditio  locum  habuerit  a°  1747 
(Cf.  pag.  7). 

Quod  diximus  pag.  7 LeeuwenhoECKIUM  habuisse 
microscopia  2 lentibus  instructa  , confirmatur  ab 
Uffenbachio  , qui  eas  lamina  separatas  esse  refert 
et  non  differre  a lentibus  ? quibus  in  microscopiis 
simplicibus  utebatur.  Quamvis  haec  microscopia 
paullo  magis  augerent , tamen  meliora  simplicibus 
ex  judicio  Leeuwenhoeckii  et  Uffenbachii  dici 
non  poterant. 

Supra  memoravimus  Leeuwenhoeckii  lentes  prae- 
ponendas esse  guttis  vitreis.  Hoc  loco  docemur 
eum  guttas  vitreas  contemsisse  ? quamquam  decem 
annorum  exercitatione  eo  pervenisset  ut  guttas  vi- 
treas satis  bonas  flaret  , quae  tamen  numquam  om- 
nino rotundae  essent,  — 

I. 

Errat  Paget  statuens , in  quacumque  magna 
classis  divisione  relationem  exsistere  inter  magnitu- 
dinem animalis  et  corpusculorum  sanguinis. 

II. 

Caussa  proxima  circulationis  in  capillaribus  solum 
a corde  est  petenda. 

III. 

Male  Wagner  : » beini  ruliigen  Atlimen  ist  wahr- 
scheinlich  das  Zwerchfall  allein  thatig.” 

IT. 

Eorum  sententia  improbanda  est , qui  statuunt  cor 
puscula  a Cl.  Purkinje  denominata  in  ossibus  prae- 
cipuam esse  habendam  sedem  materiei  calcariae. 

Y. 

Recte  MiiLLERUS : » Ueberhaupt  sind  die  Bestre- 
bungen  den  Temperamenten  einen  bestimmten  Kor- 
perbau  anzuweisen  fehlerhaft.” 

YI. 

Phantasiam  gravidarum  ullam  vim  exercere  in 
nisum  formativum  fetus  nego. 

YIL 

Enteritis  folliculosa  pro  caussa  febris  typhoideae 
non  habenda  est. 

VIII. 

A carus  scabiei  est  caussa  mor  bi. 

IX. 

Egregie  Gulielmus  Cadogan  , neminem  licri  po- 
dagricum , nisi  qui  velit. 

X. 

Nimis  temere  Sydenhamfs  pronuntiavit , acutos 
morbos  Deum  habere  auctorem , sic  ut  chronicos 
nos  ipsos. 

XI. 

Ad  sanitatem  tuendam  quae  dicuntur  prophy- 
lactica  in  genere  plus  nocent  quam  prosunt. 

XII. 


Methodus  arithmetica  in  therapeia  non  est  reji- 
cienda. 


XIII. 

In  formulis  praescribendis  praevalet  usus  nomi- 
nis therapeutici  prae  nomine  chemico. 

